cyanic-selkie/wikianc huggingface dataset:
博蒂卡里奧費雷拉
博蒂卡里奧費雷拉（Boticário Ferreira，），全名安東尼奧·羅德里格斯·費雷拉（Antônio Rodrigues Ferreira），係巴西嘅政治人、藥劑師同軍人. 1843年至1849年同1850年至1859年期間出任福塔雷薩市市長.
Terminus
基地（亦稱第一基地(The First Foundation)）係阿西莫夫嘅銀河帝國科幻世界裡面，基地三部曲中一個自治世界；所在之行星係 Terminus. Terminus 位於銀河系邊緣，望上天空亦都無乜星睇，故名，Terminus 表面，絕大部份係水；氣候溫和. 表面上，為掩人耳目，基地建立嘅目的係編輯銀河百科全書 (Encyclopaedia Galactica).
實際上 Hari Seldon 建立基地，以喺 Psychohistory 預言嘅銀河帝國崩潰之後嘅千年動亂中，保存科技同文化嘅種子，以利動亂之後重建一個更加繁榮穩定嘅「第二帝國」.
亞美打利庇盧大馬路
亞美打利庇盧大馬路（Avenida de Almeida Ribeiro，俗稱新馬路）係澳門中區一條好重要嘅路，東面連接殷皇子大馬路，從南灣大馬路開始，西到火船頭街同巴素打爾古街之間，全長620米.
由2010年5月16號開始，澳門交通事務局開始試吓喺星期日同公眾假期，將龍嵩正街至營地大街之間嗰窟新馬路作為公交專道，只係畀巴士、的士同特許車輛行.
歷史
早喺19世紀，新馬路區唔係好似宜家咁一大條直路，殷皇子大馬路段同新馬路後半啹都重係成片海，嗰區都係一個偏僻寧靜嘅漁村，中間穿插好多彎彎曲曲、斷斷續續嘅路仔. 經過咁多年係咁填海，到咗1918年，政府先將西面嘅彎曲路仔大鵬巷拉直 ，然後再將東面龍嵩街口同大堂街之間嘅山崗剷平打通，再喺東面街口拆咗一間大屋，先整成一條又直又闊嘅路，直接將內港同南灣連埋一齊，先至成為澳門一條好重要嘅路. 條路開通咗冇耐，市政當局將市政廳至到西面街口 以嗰時葡萄牙最高法院法官亞美打利庇盧嘅名，嚟幫呢條路起名叫做亞美打利庇盧大馬路；而市政廳到東面街口 叫做美副將大馬路，之後因為一條街有兩個名太複雜，搞到尐人唔清唔楚，先至統一將成條路改為亞美打利庇盧大馬路. 而澳門人都叫呢條路做「新馬路」，除咗係葡文翻譯出嚟嘅名又橋口又難記之外，亦因為呢條路係新開嘅馬路，所以都叫佢做新馬路.
新馬路西面海邊係內港，由西江沖落嚟嘅泥沙堆成嘅. 正因為係泥沙堆成搞到內港地勢係比其他地區低，所以一有颱風嚟就會成日水浸，由內港碼頭去到新塡巷 嗰忽，就實會被水浸住. 當中以1874年嗰次最嚴重，有成五千幾人死咗同二千幾艘漁船沉咗，搞到有尐樓都冧埋，洪水泛濫，連市政廳都畀強風吹到爛咗.
新馬路起好之後，好多大型嘅屋都揀係呢度起，各行各業特別係銀行都以呢度為中心，好似澳門嘅第一間銀行大西洋銀行就係1902年喺呢度開門，之係就愈嚟愈來銀行開喺新馬路，宜家大豐銀行、永亨銀行同中國銀行都喺新馬路開設總行或者分行. 另外，博彩業都曾經喺新馬路發展到高峰. 1920年代尾，中央酒店 喺新馬路落成，有六層樓高，係當時新馬路最高嘅酒店. 至到1930年代，博彩業開始興起冇耐，中央酒店就開設咗「濠興仕女娛樂場」，成為澳門當時最有規模嘅賭場，引咗唔少居民同遊客嚟玩. 1940年代，有九層樓高嘅國際酒店喺新馬路西面落成，一度取代中央酒店成為成條馬路最高嘅建築物，直至到中央酒店喺1950年代加建到十一層先被中央酒店攞返成條馬路最高嘅建築物嘅稱譽.
新馬路從開闢到宜家，一直都係澳門商業、交通同旅遊業嘅核心地帶. 但係從1990年代開始，由於交通、酒店執笠、賭場搬走同城市規劃等因素加埋，營地大街西面開始就慢慢咁衰落. 居民就希望隨著十六浦同國際酒店項目搞掂後，可以去返當年嘅光采.
建築物特色
新馬路兩旁嘅建築物都唔一樣，當中有歐洲式嘅建築，亦有一尐保留咗中國傳統特色嘅建築物，而民政總署大樓西面嘅大部份建築物都係唐樓，而呢尐唐樓保留咗1920年代嘅建築風格，一般得兩到四層，建築物同建築物之間都有一條向街嘅走廊，走廊上有樓底遮住，可以擋雨同太陽，就係廣州俗稱嘅「騎樓底」. 相反，民政總署大樓東面好多都係歐洲色彩嘅建築，好似係民政總署大樓同澳門郵政局等. 隨著時代嘅發展，一尐新嘅高樓大廈亦都係新馬路東面出現，好似係中國銀行同大西洋銀行大廈.
景觀問題
新馬路西面有好多舊樓同店舖，而呢尐樓往往都冇人打理整修，牆身舖滿晒水渠同電線，有尐重生晒雜草，影響樓宇結構，造成危險.
限時嘅新馬路公交專道
新馬路係連接內港同南灣嘅澳門半島東西方向嘅重要道路，由於佢喺市中心同旅遊點，車流、人流都非常大，所以交通事務局就喺2010年5月16號開始，逢星期日同公眾假期，將營地大街至龍嵩正街之間嗰忽新馬路作為「公交專道」，只畀公共巴士、的士同特許車輛通行，試吓搞三個月.
2010年8月12號，交通事務局總結公交專道實施嘅情況，之後決定延長新馬路公交專道措施半年至到2011年2月. 另外又喺8月21號開始，喺金碧文娛中心出面開多個巴士站，畀2、3A、5、7、10、10A、11同21A埋站，以免16條巴士線喺同一時間嘅永亨銀行出面嘅巴士站埋站上落客，做成交通阻塞，亦同時可以以呢次改動將人帶到新馬路西面.
雖然當時「公交專道」設立只係臨時性質，方便喺節假日分流一吓新馬路嘅交通壓力，但係就不停咁延長試用期，交通事務局亦都冇話幾時唔搞，所以「公交專道」就一直試行到宜家.
遊行
由於新馬路嘅重要性，而且又直接將內港同南灣連埋一齊，所以新馬路亦都係遊行嘅熱門路線，好似2007年澳門勞動節遊行同2007年澳門十一遊行，搞活動嘅組織同遊行嘅人都要求經新馬路行到政府總部. 但由於新馬路係澳門半島嘅交通樞紐，加上兩邊珠寶金鋪林立，警方就以交通同安全做理由，一般都唔會畀遊行團體行呢條路. 但喺2007年澳門十一遊行，三千架電單車成功衝過警方防線，慢駛入去新馬路，搞到交通癱瘓咗一嗰鐘.
香港特別行政區第一屆政府推選委員會
香港特別行政區第一屆政府推選委員會（簡稱推委會），由香港特別行政區籌備委員會籌組而成，推委會全部由香港永久性居民組成，必須具有廣泛代表性，成員包括港區人大代表、全國政協香港委員嘅代表、香港特別行政區成立前曾經响香港行政、立法、諮詢機構任職並且有實際經驗嘅人士同埋各階層、界別中具有代表性嘅人士.
佢哋係負責選出香港特別行政區第一屆行政長官同臨時立法會嘅組織. 1996年11月2號香港特別行政區籌備委員會第六次全體會議通過推委會成員名單. 推委會共有400名委員，由以下四個界別所組成： 各界別均分別佔委員總數25%.
推選委員會委員名單
丁午壽　于鏡波　王為謙　方潤華　方　鏗　古勝祥　田北俊　呂志和　呂　辛　呂明華 伍淑清　李兆基　李秀恆　李和聲　李國寶　李群華　李嘉誠　吳文拱　吳亮星　吳連烽 利國偉　利漢釗　何柱國　何　添　何鴻燊　余國春　邵友保　邵逸夫　林百欣　林光如 林晉光　林廣兆　林輝實　周亦卿　胡法光　胡經昌　查濟民　施展熊　施學概　袁繼昌 莊啟程　莊紹綏　夏加利　夏佳理　郭志權　郭炳湘　唐英年　唐學元　陸宗霖　陳少瓊 陳玉書　陳立志　陳廷驊　陳偉南　陳瑞球　黃士心　黃志祥　黃金富　黃定光　黃宜弘 黃　球　黃國礎　黃鋼城　曹文錦　曹光彪　許長青　梁華濟　梁偉浩　梁欽榮　梁適華 梁錦松　張華峰　葉若林　葉國華　葉慶忠　葛達禧　馮永祥　馮志堅　馮國綸　楊孝華 楊　釗　楊孫西　詹培忠　蔡冠深　蔣麗芸　廖烈文　鄭明訓　鄭海泉　鄭裕彤　鄭維健 鄧　焜　盧文端　盧重興　錢果豐　謝中民　謝仕榮　蘇澤光　羅友禮　羅康瑞　龔如心
室蘭工業大學
室蘭工業大學（室蘭工業大学／むろらんこうぎょうだいがく）係喺日本北海道室蘭嘅國立大學，1949年創校.
超感官知覺
超感官知覺（Extra-sensory perception，縮寫ESP）指聲稱感知到感官以外嘅資訊嘅能力.
徐遠華
徐遠華（Tsui Yuen Wa，），廣東梅縣人，係香港民主黨員，南區區議會黃竹坑選區前任議員，由2008年做到2021年，曾經係第六屆南區區議會入面資歷最深嘅泛民主派議員.
第6屆南區區議會由泛民主派主導，資歷最深嘅佢雖然表示過有意做主席或副主席，不過喺泛民協調入面未獲支持，結果由其餘兩位泛民舊人羅健熙、司馬文做正副主席.
2021年7月頭，佢同黨友羅健熙、陳欣兒、陳炳洋、潘秉康、黎熙琳、嚴駿豪一齊劈炮唔撈，辭任區議員.
出面網頁
類:梅州人
類:香港中文大學舊生 類:香港培正中學舊生
Industry
Industry係拉丁字母串字，可以指：
胺
胺（晏；amine）係有機化合物，係氨中之氫，畀烴基取代之化合物. 氨結構NH₃，伯胺一級胺代一氫，即係RNH₂；仲胺二級胺代兩氫，即係RR'NH；叔胺三級胺代三氫，即係RR'R''N. 就好似甲胺，式係CH₃NH₂，而二甲胺係CH₃NHCH₃.
名
胺字，原本指肉敗而臭. 化學借咗來用.
合成
其實有好多方法可以合成胺嘅：
取代反應（烷基化反應）
鹵代烷同氨反應，首先生成一級胺，進而出二級胺，最後會出三級胺、甚至四級銨鹽.
Darude
Ville Virtanen（）係一位由芬蘭出世嘅Trance音樂家，佢亦都稱做Darude. 響1999年嗰陣出過一套單曲"Sandstorm"，同埋響之後出過套叫做Before the storm嘅大碟.
多文件總結
多文件總結（Multi-document summarization）係指教電腦由多份文件度做資訊抽取，並且 output 一段總結講嗮嗰拃文件入面啲重點.
肉批
肉批（，Meat pie），係款加咗肉嘅批.
睇埋
[[Category:批]]
陳能寬
陳能寬（；；）係中國大陸嘅金屬同爆轟物理學家，中國科學院院士，湖南張家界慈利縣人，曾經做過第二機械工業部北京第九研究所（今日嘅中國工程物理研究院）實驗部主任同副院長、科技委主任同高級科學顧問、核工業部科技委副主任、國防科學技術工業委員會科技委副主任等職. 亦做過第5～8屆全國政協委員.
2016年5月27號，佢喺北京因病冇得醫死咗，終年93歲.
連出去
能寬 類:湖南人 類:全國政協委員
馬山
馬山縣係中國廣西壯族自治區南寧市轄下一個縣. 面積2363平方千米，人口51萬. 郵政編碼530600. 縣人民政府喺白山鎮.
行政區劃
下轄7個鎮、4個鄉：
尤加奈
尤加奈 ，係日本嘅一個配音員.
東京海洋大學
東京海洋大學（東京海洋大学，とうきょうかいようだいがく）係喺日本東京都嘅國立大學，2003年創校.
英式肉批
英式肉批（，Mince pie），係種加咗果乾同唔同香料嘅批，源自英國.
睇埋
[[Category:批]]
I·UniQ 譽·東
i·UniQ 譽·東（i·UniQ Grand）係新鴻基地產旗下住宅品牌「i·UniQ」品牌下第二個物業，喺香港筲箕灣筲箕灣道157號，以前係恒生西灣河大廈，由新鴻基地產子公司建星集團有限公司發展，啟勝管理服務管理，樓高共22層，預計喺2013年第四季入伙.
簡介
物業個名「i·UniQ」，即係「I am Unique」，「Grand」就代表第二個嘅項目設計會更加堂皇絢麗；「譽·東」就代表「譽滿港島東、譽滿生活」. 主要都係一房同兩房單位，另外重有少量嘅三房同4房特色單位 ，樓底大概高3.5米（即係大概11呎6吋），有天際會所-Club UniQ，園林會所同活動空間大約有8,000呎，其中重有BBQ Terrace同24小時開放健身室、宴會廳等等.
附近環境
主要都係舊區，不過前面就新起咗個愛秩序灣公園，用昔日漁村做主題，據聞用咗9千萬起.
銷情
2011年7月26號喺銅鑼灣香港世貿中心開售樓花，暫時賣淨兩伙.
自動總結
自動總結（；automatic summarization）係自然語言處理（NLP）上成日提到嘅一種技術. 如果話一個電腦程式曉做自動總結，意思即係話呢個程式能夠 ： 廣義化嘅話，自動總結仲可以包埋識得同圖像或者影片做總結嘅程式. 廿世紀嘅研究表明，自動總結呢樣工作一啲都唔簡單－人類總結一段字嗰陣，會用到對段字嘅語義嘅理解，而到咗 2022 年代初，「理解文字嘅語義」對電腦嚟講依然係一樣困難嘅工作.
到咗廿一世紀，自動總結嘅諗頭喺資訊科技上愈嚟愈受重視：隨住互聯網同社交媒體嘅發展，人類產生嘅文字數據愈嚟愈多，數據科學等領域嘅應用工作者開始發覺，佢哋成日都要面對「手上啲數據多得滯，難以處理嗮佢哋」噉嘅情況；呢啲工作者往往希望可以有效噉做自動總結，達致「將大拃數據入面最精要嗰啲抽取出嚟」嘅效果. 因為噉，唔少 AI 工作者都致力研究自動總結，想開發出更新更有效嘅自動總結演算法.
自動總結可以用抽取法同抽象法兩大種方針做.
抽取法
抽取法重點在於由段資訊入面抽取最重要嗰啲部份. 喺文字自動總結當中，抽取法即係將段字裏面最「重要」嗰啲抽出嚟，攞去做 output－啲 output 會係 input 嘅子集，而個程式由頭到尾都唔會更改段字嘅內容. 最基本上，抽取法可以用以下噉嘅演算法嚟想像 ： 「點樣評價一句句子有幾重要」係一條幾有爭議性嘅問題. 語義距離（semantic distance）係一種比較簡單嘅做法：兩句句子之間嘅語義距離係指兩句嘢喺意思爭幾遠；原則上，如果一句句子同段字入面第啲句子之間語義距離遠 ，就表示佢表達到啲其餘句子表達唔到嘅意思，就理應表示佢愈值得抽出嚟做總結嘅一部份. 除咗語義距離之外，仲可以睇吓機會率（一隻字重要，就表示佢大機會出現喺啲句子入面 ）同 tf-idf（一般認為係種比較有效噉反映到「隻字幾重要」嘅做法 ）等嘅概念.
抽象法
抽象法重點在於產生對段字嘅抽象理解. 抽象法會將段字嘅語義表示成抽象化嘅符號，然後透過操作呢啲符號決定要畀咩 output，途中會改變段字嘅內容. 最基本噉講，呢種做法係 ： 到咗 2020 年代為止，抽取法明顯容易啲，所以常見過抽象法.
程式評估
要評估一段自動總結演算法「有幾好」，可以有好多做法：其中一種最常用嘅做法係所謂嘅 ROUGE（全名 Recall-Oriented Understudy for Gisting Evaluation）；ROUGE 嘅基本諗頭係，人工智能最想做嘅嘢就係教電腦模仿人噉嘅智能，所以如果話一段 AI 演算法掂，即係等同話佢展現到同人類專家一樣噉嘅表現；噉講即係話，研究者會去
喜氣洋洋
《喜氣洋洋》係香港歌手徐小鳳嘅歌. 隻歌改編自日本歌手五輪真弓嘅《恋愛ともだち》，由鄭國江填詞，吳智強編曲；收錄喺1979年推出嘅專輯《夜風中》. 佢一直係為喜慶場合助興嘅歌，近年因多作「幸災樂禍」嘅用途而紅咗，做咗一個網絡迷因.
印度木球聯賽
印度木球聯賽（IPL）係印度專業嘅20歲組別木球聯賽，由四月搞到下一年五月. 每年嘅比賽會喺印度多個城市入面進行.
喜氣洋洋
介紹
《恋愛ともだち》原本係一隻情歌，被徐小鳳翻唱，以非主打歌 收錄喺《夜風中》，係1970年代尾少有嘅粵語Band Sound歌. 鑒於佢係夜總會歌手，鄭國江特登填成一隻喜慶場合歌助興曲. 《喜氣洋洋》亦被視為賀年曲 ，係徐小鳳新年嗰陣喺「紅館前身」海城夜總會必唱嘅熱門歌.
據蘋果日報報導，《喜氣洋洋》喺1991年已略染上反諷嘅色彩，無綫電視劇《老友鬼鬼》張衞健演嘅鬼因梁藝齡飾演嘅女角就嚟死而嫁畀佢，唱咗呢隻歌. 2000年代，隻歌開始被高登討論區會員用歌詞配搭高登圖示嚟嘲諷佢哋討厭嘅人物同組織，例如2009年患上人類豬流感嘅藝人鄧麗欣.
印度木球聯賽
聯賽係由Board of Control for Cricket in India（BCCI）組織舉辦，由2007年開始作為 Board of Control of Cricket in India其中一個成員.
喺2006年，聯賽由Vivo Electronics冠名贊助，所以佢哋改咗個名叫 Vivo Indian Premier League.
喜氣洋洋
介紹
2016年2月，美籍香港歌手李玟喺《我是歌手4》第六集翻唱咗呢隻歌，並攞到嗰集觀眾票選第四名.
有人問過鄭國江同徐小鳳嘅睇法，前者對呢隻歌再次翻紅覺得好開心，並對佢變咗做一隻「好百搭、好奀皮（頑皮）」歌歌覺得「莫名其妙」. 後者話網民「真曳曳」. 網民用《喜氣洋洋》幸災樂禍嗰陣，成日會講句「有請小鳳姐」做引子或借代全詞. 2016年徐小鳳辦演唱會嗰陣就引嗰句說話做口號：「既然青春留不住，不如有請小鳳姐」.
產業
產業（Industry）係指經濟之下，有關生產同服務嘅行動，造出人生活所需. 生產通常係有形嘅，出來係貨品，例如養鷄、造車咁. 而服務就係無形，例如整理消息，運送貨品咁. 經濟上通常按造出嘅嘢，同產業分類，分成四級. 一般而言，產業可以分做三個類別，分別係第一產業、第二產業同第三產業.
東京理科大學
東京理科大學（東京理科大学，あさひかわいかだいがく）係喺日本東京都新宿區嘅國立大學，1949年創校.
聖子
聖子可以係：
生物化學
生物化學（Biochemistry或Biological chemistry），減筆生化，係一門學問，係生物學同化學嘅分支. 佢專間探究生物上嘅化學物質，有乜轉化同作用. 例如：Kreb's cycle，就係所有動物細胞裏面一個重要嘅作用.
脎
脎（讀殺；取自學名Osazone第二音）係有機化合物，係兩羰基同兩分子苯肼嘅縮合物. 脎種類繁多，唔溶喺水，固體色黃.
東京工科大學
東京工科大學（東京工科大学／とうきょうこうかだいがく）係喺日本東京都八王子市嘅國立大學，1986年創校.
文字簡化
文字簡化（text simplification）係自然語言處理一環，指攞一段現存嘅文字做 input，簡化段字嘅文法同結構，但意思唔變，再俾返簡化咗段文字出嚟做 output.
興安
興安（；Hinghanh）係中國廣西壯族自治區桂林市轄下一個縣. 面積2348平方千米，人口37萬. 郵政編碼541300. 縣人民政府喺興安鎮.
行政區劃
下轄6個鎮、4個鄉：
朝鮮
朝鮮（；🇰🇷）係東亞區域之一，包含有唔同意義. 由史學角度，朝鮮可以追溯到公元前12世紀出現嘅箕子朝鮮，歷經多個政權更替，到近代李氏朝鮮、日治時期、朝鮮民主主義人民共和國同大韓民國等一系列朝代同政權嘅連貫歷史嘅整體. 由地理嘅角度，朝鮮係位於亞洲東部，中國東北同日本之間嘅朝鮮半島. 由政治同行政嘅角度，而家存在南北兩個政體：管緊朝鮮半島北部（北朝鮮）嘅朝鮮民主主義人民共和國，同埋管緊朝鮮半島南部（南韓）嘅大韓民國.
啟發式演算法
啟發式演算法（heuristics）係演算法嘅一種，個名嚟自認知心理學上嘅「啟發法」. 啟發式演算法特性係唔要求吓吓都要絕對最佳，肯為咗快啲而放棄些少準確性.
伏加河三角洲
伏加河三角洲喺20世紀嘅面積增長好明顯，主要係受到裏海水位變化所影響. 家下呢個三角洲嘅面積有27,224平方公里.
類:俄羅斯地理
極坐標系統
極坐標系統（英文：Polar coordinate system），係數學入面用距離同方向表示二維平面嘅一點嘅方法.
極坐標系嘅原點叫「極點」，通常用O表示. 當要表達一點P時，P點同極點嘅距離叫徑向座標或者半徑.
極坐標系嘅0度方向叫「極軸」. 由極軸開始，極點做中心逆時針方向旋轉到P點嘅夾角叫做角座標、傾角、極角或方位角.
幸村惠理
幸村惠理 ，係日本嘅一個配音員.
Toshl
Toshl（），原名，係日本搖滾唱作人、X JAPAN嘅主唱，血型係A型，X時代花名係『TOSHIくん』，2010年2月，藝名由「TOSHI」改成「Toshl」. 1997年因為俾邪教「HOME OF HEART 」洗腦而退出X JAPAN，導致樂團解散，喺2007年重組X JAPAN，2009年成功脫離邪教.
經歷
1997年，喺邪教組織HOME OF HEART嘅洗腦下，同屋企人同團員愈嚟愈疏遠同分歧，最終主動退團，X JAPAN 因為無可以取代到Toshl嘅主唱而解散. 之後佢開始經歷長達12年嘅洗腦，直到2009年先完全脫離到，重搞到要申請破產. 而2008年加入返重組嘅X JAPAN，目前以個人同X JAPAN身份展開活動.
神戶大學
神戶大學（神戸大学／こうべだいがく）係喺日本兵庫縣嘅國立大學，1949年創校.
史泰祖
史泰祖（Shih Tai-cho, Louis；）係香港皮膚科醫生，2008年香港立法會選舉葉劉淑儀候選人成員.
宜州
宜州市係中國廣西壯族自治區河池市轄下一個縣級市. 面積3869平方千米，人口62萬. 郵政編碼546300. 市人民政府喺慶遠鎮.
電荷
電荷（；英文：electric charge） 係物質嘅一種守恆性質，佢係物質喺俾人擺咗喺個電場入面嗰陣會受力嘅原因. 電荷有得分兩種：正電荷同埋負電荷，佢哋喺原子入面通常係分別由質子同埋電子帶嘅. 同性嘅電荷會相斥，而異性嘅會相吸. 一舊整體上唔帶電荷嘅物體就係所謂嘅中性. 電荷呢個概念係成個電磁學嘅中心，喺廿世紀之前，人類對佢嘅研究形成咗古典電磁學（中學最常教嗰套）呢套理論框架. 喺啲物理學算式入面，電荷通常都係俾人用 q 或者 Q 嚟表示嘅，而佢喺國際單位制嗰度嘅單位係庫倫（Coulomb）.
宜州
行政區劃
下轄7個鎮、9個鄉：
電荷
電荷同磁息息相關. 帶電荷（或者簡稱「帶電」）嘅嘢會產生磁場，而佢哋自己又會俾磁場影響返轉頭，形成電磁場（Electromagnetic field；指電場同磁場加埋一齊嘅結果）. 郁緊嘅電荷－即係所謂嘅電流－俾人放喺一個磁場裏面會產生一種叫勞侖茲力（Lorentz force）嘅力 ，呢種力又會令到電流嘅方向有所改變.
點發現
喺大約公元前 6 世紀嘅古希臘嗰陣嘅數學家泰勒斯（Thales of Miletus）經已講咗話佢哋曉透過用動物嘅毛皮捽落去其他物質嗰度嚟產生電荷. 啲古希臘人留意到帶電荷嘅琥珀可以吸引一啲輕嘅嘢，例如係頭髮，而且佢哋仲發現咗如果佢哋捽舊琥珀捽得夠耐，舊嘢仲曉產生火花. 呢個現象俾後嚟啲人研究，並且改名做摩擦起電效應（Triboelectric effect）.
現代科學對電荷嘅研究係由 17 世紀頭開始嘅. 喺 1600 年，英格蘭科學家 William Gilbert 寫咗本《De Magnete》，並且引用咗拉丁話字「electricus」－而呢個字打後就演變成英國話入面嘅「Electricity」呢個字. 喺 1660 年，德國科學家 Otto von Guericke 發明咗第一部靜電發電機，令到現代嘅電磁學全面噉開始發展，喺跟住落嚟嘅 18 世紀好快就有出嗮正電負電同埋電場呢啲概念.
電荷嘅實驗喺屋企都可以做：將一大柞物體捽到起靜電之後，就會發現啲物體當中有啲會互相吸引，有啲會互相排斥. 而且仲會有得將呢柞物體分做兩大組：同一組入面嘅物體都會互相排斥，而且冚唪唥都會同第組嗰啲物體吸引－即係話電荷有得分做兩種：就噉叫住佢哋做「正電荷」同「負電荷」－總之是但一個做正，另外一個做負就得. 當兩舊帶好勁電荷而且唔同性嘅物體掂埋一齊或者擺得好近嗰陣，佢哋之間會產生一股突然嘅電流，呢個過程完咗之後兩舊物體就唔再帶電或者帶嘅電會變弱咗－即係話喺呢個過程途中電荷喺嗰兩舊物體之間郁動. 呢個過程就係所謂嘅靜電放電（Electrostatic discharge），如果牽涉喺一次靜電放電當中嘅電荷量夠勁，放電嘅過程嗰度仲會產生光同熱－即係產生火花.
摩擦起電效應
當有人將一塊玻璃同埋一舊樹脂－而兩件嘢都唔帶電－捽落對方嗰度、跟手再掂住對方噉擺埋一齊嘅時候，兩件嘢唔會顯示有帶電嘢有嘅特徵. 但係當佢哋俾人分開咗，佢哋會互相吸引. 跟住將第二塊玻璃捽落去第二舊樹脂嗰度、再將佢哋分開、並且將佢哋擺近第一塊玻璃同埋第一舊樹脂嗰度嗰時，會發生啲噉樣嘅事：
呢種係一種電嘅現象，而有呢啲特徵嘅物體就算帶電或者起咗電（Electrified）. 要令到物體由冇電變到帶電有好多方法，其中一種就係靠將兩件唔同物料嘅物體（說明咗一件物體嘅電特徵同佢嘅物料有關）互相捽就整到－呢個就係所謂嘅摩擦起電效應. 如果是但揾一對用唔同物料整而且唔係玻璃唔係樹脂嘅兩件物體摩擦起電，會發覺佢哋一件會吸引頭先嗰兩塊玻璃排斥頭先嗰兩舊樹脂，而另一件就相反，於是乎就有咗「正電負電」嘅概念. 喺科學界，一般慣例都係會將起咗電之後吸引玻璃排斥樹脂嗰啲嘢當做帶正電，而相反嗰啲帶負電－呢個查實純粹係一個慣例，只要將一方當正另一方當負，計出嚟嘅數就唔會有問題.
微觀特性
好多次原子粒子（Subatomic particle；指啲細粒過原子嘅粒子，好似係電子噉）都帶電荷. 對於量子力學（Quantum mechanics）理論嘅研究發現咗，電荷係定量咗（Quantized）嘅，即係話電荷呢家嘢唔係砍幾細件都得，而係有某啲基礎單位（e；1 庫倫大約等如 6.242 e）嘅－所有帶電荷嘅嘢身上嘅電荷量實係 e 嘅倍數，而如果有件物體佢帶嘅電荷量啱啱好等於 e，噉佢身上帶嘅電荷除咗變成 0 之外就冇得再減少. 電荷嘅定量性有得用美國物理學家 Robert Millikan 嘅油滴實驗嚟揾出.
根據慣例，一粒電子帶嘅電荷係負數（-e）而一粒質子帶嘅電荷係正數（+e）. 兩粒同極嘅帶電粒子會相斥，而異極嘅會相吸. 庫倫定律（Coulomb's law）呢條物理定律將兩粒帶電粒子之間嘅靜電力量化 ，表示兩粒帶電粒子之間嘅力－無論係吸引力定係排斥力－喺數值上係同嗰兩粒粒子帶嘅電荷量成正比，並且同佢哋之間嘅距離平方成反比嘅. 呢條定律用數學方程式表達嘅話係：
喺呢條式入面，F 係兩粒粒子會感受到嘅力；k_e 係庫侖常數，呢個常數嘅數值大約係 8,990,000,000 N m2 C−2；{q_1} 同 {q_2} 係兩粒粒子分別帶嘅靜電量（要有正負號嚟表示佢哋係邊個性）；而 r 就係兩粒粒子之間嘅距離.
宏觀特性
一舊宏觀物體（Macroscopic object；指大舊過原子好多嘅嘢）身上嘅電荷量係組成佢嘅粒子嘅電荷量嘅總和. 原子多數都係有住相同數量嘅質子同電子嘅，而質子同電子身上帶嘅電荷數值上一樣，所以一粒原子通常整體上都唔帶電荷；之但係一舊宏觀物體好多時都會有些少離子（Ion），離子係多咗啲或者少噉咗啲電荷嘅原子，所以會帶非零嘅電荷. 喺組成一舊宏觀物體嗰陣，嗰舊嘢入面嘅普通原子同埋離子會聚集，而異極嘅離子會因為相吸嘅靜電力而黐埋一齊，但係舊嘢入面嘅正離子同埋負離子未必數量一樣－就係因為噉，一舊宏觀物體身上嘅電荷量通常都差唔多係等如零，但係又好少可會啱啱好等如零.
另一方面，就算一舊物體嘅總電荷等如零，都仲有可能會有佢入面嘅電荷分佈唔均勻嘅情況（例如係有個外來嘅電磁場搞到佢受到靜電力）. 喺呢個情況就係所謂嘅舊嘢極化咗（Polarized）. 因為極化而有嘅總體電荷就係所謂嘅束縛電荷（Bound charge），而因為電子往來而有嘅總體電荷就係所謂嘅自由電荷（Free charge）. 而一舊物體內部嘅電荷如果會向住某個特定嘅方向郁，呢股流動就係所謂嘅電流（Electric current）：由導電物料組成嘅物體有得以電流呢啲途徑攞到或者甩走啲電子－電子係帶負電荷嘅－並且就噉維持住整體帶正電荷或者負電荷嘅狀態.
當有一舊物體身上嘅總體電荷唔係零但係啲電荷又唔郁，噉呢個現象就係所謂嘅靜電（Static electricity）. 靜電好容易產生，將兩舊唔同物料嘅物體互相捽就整到. 用呢個方法可以將一舊物體身上嘅電荷移去另一舊嗰度，令到啲物體起靜電，而根據電荷守恆定律（睇下文），如果有兩舊本嚟總體中性兼且受隔離嘅物體交流咗電荷，噉佢哋喺交流完之後各自帶嘅電荷實係數值一樣但係正負相反嘅.
靜電同電流
靜電同電流係兩個相關嘅現象. 兩者都牽涉到電荷，仲有可能喺同一件物體入面同時發生. 靜電係指一件物體帶住明顯非零電荷嘅物體身上啲電荷唔郁. 根據庫倫定律，電荷冚唪唥都會向其他電荷施一股吸引或者排斥嘅力，而如果有兩件帶異極電荷嘅嘢達到某啲條件（例如係夠近），佢哋就有可能會交流電荷－呢種現象就係所謂嘅靜電放電.
相反，電流係指喺一件物體內部嘅電荷流動，唔會令到嗰件物體嘅總體電荷多咗或者少咗. 最常見嘅帶電荷嘢係帶正電嘅質子同埋帶負電嘅電子. 呢兩種帶電荷嘢是但一個流動都會產生電流，而一般根據慣例，啲人講「電流嘅方向」都係講緊啲正電荷（質子）嘅流動方向.
相對不變異性
電荷係一個相對不變量（Relativistic invariant）. 根據相對論，當一件嘢郁嘅速度開始接近光速，佢嘅長度同埋質量會變. 相比之下，電荷就係一個相對不變量－即係話一件嘢嘅電荷量唔會跟住件嘢嘅速度改變，一個帶有 {q_0} 噉多電荷嘅物體無論佢速度有幾快，佢嘅電荷量都仲會係 {q_0}.
電荷守恆
根據電荷守恆定律（Law of conservation of charge），俾是但一個受隔離嘅物理系統，佢裏面嘅電荷實係守恆嘅－即係話一個受隔離嘅物理系統絕對唔會無啦啦多咗或者少噉咗啲電荷. 如果有個系統多咗或者少咗啲電荷，噉啲電荷實係經某啲管道由第個系統嗰度走咗嚟或者走咗過去第個系統嗰度－即係話呢個系統並唔係「受隔離」嘅. 用方程式表示嘅話，喺是但一個特定嘅空間入面，
當中 Q 係嗰個空間入面嘅電荷量，\rho 係嗰個空間入面嘅電荷密度（指「每單位容量有幾多電荷」），V 係嗰個空間嘅容量，t 係時間，而 I 係電流（指「每單位時間有幾多電荷流經嗰個空間」）. 第一條式表示咗電流係電荷量隨時間嘅導數，用日常用語講就係「電流係電荷量隨時間改變嘅率」；而第二條式將 Q 換咗做「\rho 隨住 V 嘅積分」，用日常用語講就係「所有單位容量入面分別嘅電荷密度加埋一齊出嗰個數」－即係總電荷量. 呢兩條算式表示咗一樣嘢：如果有個系統佢多咗或者少咗電荷，噉實係因為有一啲電流流經佢，反之亦然.
攷
[[Category:電]]
藍田 (香港)
大部份藍田居民都係華人，不過自從地鐵同東隧通車之後，由藍田過海返太古城同鰂魚涌返工變得好方便，而且藍田相對於太古城嘅樓價較低，因此喺1990年代初有大量日本僑民湧入本區，並且入住幾條新落成嘅私人屋村. 從此，日本人同埋歐洲人喺藍田就唔算少見. 佢哋多數住喺匯景花園.
地理位置
一般嚟講，藍田以前通常包括鯉魚門同埋油塘區域. 然而，新基礎設施同房屋建立後，佢哋就被剔除. 而家藍田嘅界限為：西至滙景花園，東南至廣田邨，北至將軍澳隧道入口，西南至維多利亞港.
歷史
呢個盛況持續咗多年，直到九龍新界都變做殖民地. 英國統治下，九龍灣無人理鹽田，改建為啟德機場，而鹹田村唔再產鹽. 皆因「鹹」字嘅廣東話發音好似個「藍」字，逐漸咁俾人叫咗做藍田村，攞咗「藍田生玉」嘅意思. 1960年代末港府喺藍田山上起咗公屋藍田邨，自此藍田邨就成為藍田嘅代名詞. 藍田邨喺1990年代同觀塘其他公屋一樣需要重建，但佢嘅發展一直都比觀塘其他地區好，好似1989年地鐵藍田站正式啟用就係一例.
隨住三個主要運輸基礎設施－觀塘繞道、東區海底隧道同埋地鐵落成，好多人跟住搬入藍田. 而家藍田係香港一個主要嘅交通交匯點.
韓國放送公社
韓國放送公社（한국방송공사；Korean Broadcasting System；KBS）即係大韓民國最早嘅公營電視台同埋廣播電台，佢同文化廣播公司仲有SBS股份有限公司（SBS），並列為大韓民國三大無線電視台. 廣播頻道響1927年就開播咗，電視頻道響1961年開播. 佢出名嘅就係每晚新聞報導同埋啲電視劇集. 營運係由獨立公立機構負責，收入嚟自政府同派放嘅電視機啦臣服務費.
地方放送局
粗體係KBS喺各道同廣域市所設嘅代表地方分局，自2015年9月起開播分局自製嘅電視節目.
KBS World
KBS World係一間國際性嘅放送台，一直為海外韓國人提供KBS1&2台節目. 於2003年7月1號開播，目前響以下地區可收睇到：北美、歐洲、澳洲、紐西蘭、日本、東南亞、香港. 每日24小時都播，節目有新聞、體育、戲劇、綜藝節目同埋親子園地.
姊妹台
響全球各地同KBS有合作嘅機構有以下：
密西西比泥批
密西西比泥批（，Mississippi mud pie），係種源自美國密西西比州嘅朱古力批.
睇埋
[[Category:批]]
吋
吋，又叫英寸，係長短單位，係英制，一呎嘅十二份之一.
Tomme (lingtemaat)
雪野五月
雪野五月（）係日本一個配音員，出名嘅配音作品有犬夜叉.
和歌山大學
和歌山大學（和歌山大学，わかやまだいがく）係喺日本和歌山縣和歌山市嘅國立大學，1949年創校.
計數機
計數機係專係用計數嘅機器. 雖然電腦都可以用來計數，不過計數機係設計到好易用，唔係用來做好多唔同嘅嘢. 重有家下計數機通常細細部，好輕，可以畀人周圍拎去用，雖則今時今日電腦都可以造到計數機咁細部.
呂易秋
呂易秋（；），係中國填詞人. 佢喺中國人民公安大學畢業.
I·UniQ 譽都
i·UniQ 譽都（i·UniQ Residence）係香港筲箕灣嘅單幢住宅，樓高共30層，喺新鴻基地產（以創藝集團有限公司名義）發展，啟勝管理服務管理，係新鴻基地產首個以品牌「i·UniQ」命名嘅項目，預計喺2013年中入伙.
歷史
i·UniQ 譽都 前身為係「筲箕灣道295-305號」嘅6幢唐樓，2007年，田生集團先收購物業 ，喺2008年新鴻基地產以大約1.845億元買咗個地皮.
最終新鴻基地產發展成商住項目，重喺2011年1月宣佈命名為「i·UniQ 譽都」.
簡介
項目總樓面面積大概61,000平方呎，住宅單位就佔51,000平方呎 ，物業實際樓高有29層，不過就無13、14同24字樓，變咗最高係32字樓，其中基座就佔咗2層，其餘27層就係會所、轉換層、住宅大堂同住宅單位，夾埋有117個單位，建築面積就由大概400-600呎不等，得1房同2房單位，隔離就喺港鐵筲箕灣站. 示範單位就喺銅鑼灣香港世貿中心入面.
另外，物業嘅地下同1樓有5個商舖位，佔大約10,000平方呎. 而31同32樓就係空中會所Club UniQ，設施就有24小時健身室、閱讀室等等.
富豪B12R
富豪B12R係瑞典富豪出嘅一款後置引擎客車底盤，喺1990/1991年亮相.
富豪B12R係以呢個名推出，但喺投產之後嘅大概十年間係叫富豪B12（Volvo B12）. 佢有一副富豪TD122/TD123引擎打直擺喺車尾，後來改配富豪D12A歐盟二型引擎，初時有兩軸同埋三軸版.
2011年，富豪B12R完全停產，富豪由2012年開始喺巴西出B11R去取代.
鳥取大學
鳥取大學（鳥取大学／とっとりだいがく）係喺日本鳥取縣鳥取市嘅國立大學，1949年創校.
聯合概率分佈
聯合概率分佈（joint probability distribution）係指一個同時描述緊多過一個變數嘅概率分佈；一個兩變數聯合概率分佈會有打橫嘅 X 軸 Y 軸以及打戙嘅 Z 軸，總共三條軸，X 軸 Y 軸分別描述嗰兩個變數 X 同 Y 嘅數值，而 X 軸同 Y 軸成嘅平面當中每一點嘅高度（Z 值）反映咗「X 係呢個數值而且同時 Y 係呢個數值」嘅機會率. 當變數有多過兩個嗰陣同一道理.
化學武器
化學武器係指用到有毒化學品而令敵人大量死傷嘅武器，由第一次世界大戰開始發展. 用生物整嘅化學武器，叫做生化武器.
HBM
HBM係拉丁字母串字，可以指：
規則為本機械翻譯
規則為本機械翻譯（Rule-based machine translation，RBMT）係機械翻譯嘅一種做法，教部電腦靠一啲明文噉講出嚟嘅法則做翻譯.
RBMT 會用語料庫嘅技巧進行複雜啲嘅翻譯，等部機識得處理語言嘅類型學、短語同識別嘅差異、同埋成語嘅翻譯，或者隔離咗啲異常嘢去.
基本步驟
想像家陣要將英文譯做粵文，可以用以下呢三樣嘢 ：
跟住部機就可以用以下嘅步驟做翻譯：
問題
RBMT 就噉睇好似掂噉，但查實有好多問題都係佢處理唔嚟嘅：事實表明，呢種做法
弓場沙織
弓場沙織 ，係日本嘅一個配音員.
法利賽人
法利賽人 (Pharisees, 希伯來文 perushim, 嚟自parash，有「分離」嘅意思) ，係公元前 2 世紀猶太教入面嘅一個派系，主要由文士、律法師組成. 喺政治上佢地代表住一個保守嘅宗教集團，反對希臘化，同擁護馬卡庇 (Maccabi) 起義（公元前168年），喺羅馬管治時期，對於羅馬政府雖然無積極反抗，但採取不合作態度，但由於佢地最關心嘅係宗教而唔係政治，所以喺羅馬政權之下，只要唔干涉佢哋嘅宗教生活都可以相安無事. 佢地又好強調維護猶太教傳統同猶太人生活規範，如果唔係自己友嘅話就唔可以群埋一齊. 又相信靈魂不死、肉身復活、神罰、天使、精靈.
佢地認為上帝畀摩西嘅律法係分「成文」同「口傳」兩種，成文律法《妥拉》係對人嘅神聖啟示，但同時要靠先知嘅教誨同歷代相傳嘅口傳律法補充，所以人應該用上帝賦予嘅理性去解釋《妥拉》，而唔應該盲從《妥拉》入面嘅文字，喺解釋律法嘅時候，會著眼喺入面嘅精神，所以佢地好識得將《妥拉》入面嘅精神配合時代需要而賦予新嘅意義. 而喺公元 70 年耶路撒冷聖殿被毀後，喺猶太教嘅承傳上，法利賽人一直都擔當住一個好重要嘅角色.
背景
其實喺馬卡比起義之前，法利賽派都重未出現. 馬卡比起義即係講喺公元前 165年，嗰陣時統治巴勒斯坦嘅塞流古王朝強行推行希臘化，激嬲晒啲猶太人，結果引起反抗. 喺呢個時期入面，猶太社會為咗同希臘文化抗衡，而出現咗兩個派系，分別係以代表祭司同貴族嘅撒都該派教徒，同埋由社會中層猶太教拉比 (Rabbi) 組成嘅法利賽派.
最後以馬卡比為首嘅起義推翻咗塞流古王朝，建立咗哈斯蒙尼王朝嘅獨立時期.
而喺呢段猶太人嘅獨立時期入面，撒都該派喺政治上比較有權，因為佢地負責管理聖殿嘅財物，所以佢哋比較屬於上層貴族. 而法利賽派因為係由猶太社會中層嘅文士組成，佢哋反對知識只屬於祭司呢個特權，強調學習同實用性，所以佢哋比撒都該派更認真去了解塔納赫嘅精神，反對逐字逐句咁去解經，強調要由經文原意去理解，同時要求要喺生活上能夠實踐為原則，所以受大眾歡迎，因而形成佢哋同撒都該派成日有拗撬，尤其喺宗教同法律上，其中最明顯分別係法利賽派相信口傳律法，即係指後期編成嘅塔木德，而撒都該派就認為口傳律法係廢.
除此之外，撒都該派由於掌權而變得腐化，亦係法利賽派喺猶太人社群裡面較受歡迎嘅原因之一. 法利賽派認為金錢財富係罪惡根源，所以拒絕任何財富，除此之外，因為反希臘化而出現嘅法利賽派，亦好排斥異教徒，佢哋類似一種兄弟團嘅組織，只會侵自己友玩，唔會同第二啲信仰嘅人坐埋一張枱食飯，唔單止咁，就算係猶太人，但思想唔得淨潔，佢哋都唔會視為自己人，呢個亦係點解希伯來文入面，法利賽 parash 解做"分離"嘅原因.
石膏
石膏，亦都寫做石羔，係種礦物，主要成份係硫酸鈣. 天然石膏叫生石膏，係結晶帶二水嘅石膏. 石膏質地幾軟下. 石膏都係藥材.
漢字文化圈
（漢字文化圏，平文式轉寫：Kanji Bunkaken；漢字文化圈，文觀部式轉寫：Hanja Munhwagwon；𥿺文化𡨸漢）係指大體上位於東亞、以源自中國嘅漢字爲文字媒介、文言爲語體媒介大量借用古典中文語彙、立足兼共享中華文化遺產嘅文化圈. 呢個文化圈嘅主要國家地區有中國、台灣、香港、澳門、韓國（大韓民國、北韓）、日本（同埋日本治下嘅琉球）、越南. 有時包括東南亞嘅星加坡. 由於唐人在東南亞比重大兼且影響力大，東南亞嘅馬來西亞有時計入呢個文化圈，係半圈屬地區；蒙古、藏地、新疆有受中華文化影響，但處於邊緣地帶，同時受其他文化（譬如印度文化圈、中亞文化圈等等）影響，所以係文化圈嘅模糊區.
由於漢字文化圈內嘅主要民族長期用漢字，佢哋嘅語言當中有好多中文成份，比如日文嘅漢語、韓文嘅漢字詞、越南文嘅漢越詞. 透過呢個語文媒介，儒家思想成爲唨呢啲民族共有嘅文化背景，同時喺呢啲民族當中影響唨多數人嘅大乘佛敎，亦都係傳統文化源流之一；透過呢個語文媒介，促成唨文化圈內啲成員之間嘅文化、信息交流. 目前中國同日本繼續用開漢字，南韓有漢字但少用，北韓同越南廢除漢字.
漢字文化圈從地理角度又可以叫；從文化角度又可稱爲，重有、等稱呼.
簡介
歷史上完全使用漢字或同本國固有文字混用，古代官方同埋知識分子多數用文言文（日本、越南、北韓、韓國稱之為「漢文」）作為書面語言.
經濟、政治上佢哋嘅共通點包括：以前都係農耕民族、有冊封體制、識用足夠量嘅漢字、官方同知識分子會用文言文寫文等等. 漢字文化圈內各國歷史上都位於東亞地區，鄰近中國，用過漢字，本國語言大量借用唨古漢語詞彙.
特徵
<!--
源由
日本語言學家龜井孝（1912—1995），想搵一個描述古代東亞共同使用漢字地區嘅詞語，於是由德文「Kulturkreis」譯成「文化圈」.
而日本嘅歷史學者西嶋定生提出嘅「東亞世界論（冊封體制論）」，成為咗有關歷史學嘅「文化圈」概念形成嘅模型之一.
中國
使用者以漢族為主.
日本
日本大和民族嘅「假名」，係漢字衍生出嚟嘅文字.
越南
京族為主 越南嘅「字喃」 從漢字衍生出嚟嘅文字.
近代現代情況
現代，朝鮮語、越南語同埋日本語詞彙嘅一部份都係由古漢語派生出嘅漢字詞組成. 以日本語保留最多漢字. 雖然字的外形和發音已經唔同.
新加坡
新加坡華人採用 簡體字漢字.
馬來西亞
新加坡華人採用 簡體字漢字.
國際
現代一般稱為漢字為中文.
注意
須注意嘅係 -->
出面網頁
類:東亞文化 類:文化圈 類:東亞 類:亞洲 類:東亞史
走光
走光可以係：
Paska
Paska（Pască），係款源自烏克蘭嘅麪包，通常喺復活節嗰陣食.
睇埋
[[Category:包]]
鄭慧文
鄭慧文（；Andrea Apuy），係臺灣填詞人、華納兄弟電視公司旗下嘅編劇人.
柚原有里
柚原有里 ，係日本嘅一個配音員.
十三點
十三點，最常見係指廿四小時制嘅下晝一點鐘.
其次係用於形容人，亦會簡稱為十三，係個俗語，形容一個人性格或言行瘋瘋癲癲，舉止輕浮，做事大癲大肺，唔經大腦，通常用於形容女人.
起源
關於俗語話人瘋瘋癲癲，呢個意思嘅起源說法不一，有指此語本身係上海市井俚語，於1949年以後大量上海人南移，而變成咗趣怪廣州話. 十三點初時意思係「敲亂鐘」，原來舊時嘅鐘，每個鐘頭報時一次，下晝四點，就敲響四下，五點敲五下，至多係十二點，有時會敲響十三下，出咗問題，亦即係俗語所講嘅「癲癲哋」.
宮崎大學
宮崎大學（宮崎大学，みやざきだいがく）係喺日本宮崎縣宮崎市嘅國立大學，2003年創校.
生物武器
生物武器（又名細菌武器 ）係指用到有毒微生物或者細菌而令敵人大量死傷嘅武器. 人類好早就識得用生物武器，古時較出名一次係1349年蒙古人攻入克里米亞半島時將鼠疫病人屍體丟入城，令城入面嘅人感染鼠疫.
匯賢智庫
匯賢智庫 （Savantas Policy Institute） 係一個香港政策研究機構同智庫組織，響2006年7月18號成立，創會主席係香港前保安局局長葉劉淑儀，並響2007年1月12號響薄扶林置富花園開咗一間社區服務中心.
匯賢智庫曾經響香港區議會有2個議席，分別係灣仔區議會大坑選區嘅黃楚峰，以及南區區議會薄扶林選區嘅陳岳鵬.
2008年香港立法會選舉，匯賢智庫將派出一張名單參與港島區選舉，名單順序係葉劉淑儀、史泰祖（非匯賢智庫成員）、陳岳鵬同黃楚峰.
後來葉劉淑儀成立新民黨，匯賢智庫就冇再參選.
合桃批
合桃批（，Pecan pie），係種用美國合桃嘅批，源自美國.
睇埋
[[Category:批]]
富豪B9R
富豪B9R可以整成客車或者市際車. 佢有一副富豪D9A/D9B九公升引擎打直擺喺車尾. 佢可以配唔同車身，亦有啲係配富豪旗下嘅車身，以富豪8300、9300、9500或者9600等名義賣.
富豪B9R嘅蹤跡遍及歐洲、亞洲、南美洲同埋大洋洲.
富豪並冇為B9R研製歐盟六型引擎，因此自2013年底開始富豪向歐洲市場供應富豪B8R去取代佢.
江戶川柯南
江戶川柯南（日文：江戸川 コナン／えどがわ コナン Edogawa Konan），係青山剛昌作品《名偵探柯南》嘅男主角，原本叫工藤新一（日文：工藤 新一 ／ くどう しんいち Kudō Shin-ichi）.
創造
將工藤新一變做一個細路嘅諗法，靈感嚟自赤川次郎《三毛貓福爾摩斯系列》嘅主角「福爾摩斯」.
「江戶川柯南」呢個名入面，「江戶川」嚟自日本小說家江戶川亂步、「柯南」嚟自英國推理小說家柯南·道爾；至於「工藤新一」呢個名，個姓「工藤」嚟自偵探連續劇《偵探物語》主角工藤俊作、「新一」就出自日本科幻小說家星新一.
概說
江戶川柯南原本叫工藤新一，17歲，身高174cm，生日係5月4號，響帝丹高中讀二年級. 老豆係世界有名嘅推理小說作家工藤優作，阿媽就係女明星工藤有希子.
菲臘·拿姆
菲臘·拿姆（Philipp Lahm，），係前德國甲組足球聯賽球隊拜仁慕尼黑球員同隊長，亦都係前德國國家隊隊長. 被認為係現今球壇最優秀嘅右閘之一.
江戶川柯南
概說
高中一年級個陣，佢坐嘅個架飛機發生殺人事件，佢響順利解決事件後令到差人甘拜下風. 之後佢又陸續解決幾單案，出嗮風頭，畀人叫做「平成嘅福爾摩斯」、「日本警察救世主」，同另一位高中生偵探服部平次並稱「關東工藤，關西服部」.
第2屆不丹國民議會選舉
第2屆不丹國民議會選舉喺2013年5月31號同7月13號舉行.
菲臘·拿姆
喺拿姆嘅職業生涯入邊，佢冇拎過紅牌嘅記錄.
江戶川柯南
概說
一次同好朋友毛利蘭去迪士尼玩，見到一班可疑人士（黑暗組織）響暗角進行交易，畀對方發現，將依然仲響測試階段嘅毒藥APTX4869強迫工藤食咗佢，以此殺人滅口. 但由於藥物嘅副作用（組織唔知），工藤並冇死，但身體就縮細成七歲個陣嘅樣. 響聽取鄰居阿笠博士嘅意見之後，佢決定改名「江戶川柯南」，入讀帝丹小學一年級，依家住響毛利蘭個老豆毛利小五郎屋企. 為咗得到解藥，變返原來個樣，佢堅持調查黑暗組織.
第2屆不丹國民議會選舉
結果，係由在野嘅人民民主黨贏出，喺國民議會47席入面攞到32席.
鹿兒島大學
鹿兒島大學（鹿児島大学，かごしまだいがく）係喺日本鹿兒島縣嘅國立大學，1949年創校.
第2屆不丹國民議會選舉
呢次選舉係由不丹前國王吉格梅實行民主改革之後嘅第二次選舉.
熊本大學
熊本大學（熊本大学，くまもとだいが）係喺日本熊本縣熊本市嘅國立大學，1949年創校.
江戶川柯南
概說
當飲咗中國酒「白乾兒」之後，佢會短暫變返原來個樣（24個鐘）.
第2屆不丹國民議會選舉
過程
根據2008年頒布嘅《不丹王國選舉法》規定，國民議會一定要喺上屆任期結束之後嘅90日內舉行選舉. 由於喺2008年選出嘅國民議會任期去到2013年4月20號，所以不丹要喺90日內（即係7月20號之前）選出新一屆嘅國民議會議員.
江戶川柯南
技能
擁有住一流嘅推理能力，學識淵博、才思敏捷，擅長觀察同埋分析，同時繼承咗老豆嘅推理能力同阿媽嘅演技（但優作都話佢嘅觀察力仲係差啲）. 雖然身體變細，但個腦、性格等冇變，所以佢依然可以幫手查案. 由於身體上嘅限制，阿笠博士為佢度身訂造咗太陽能滑板、領帶變聲器、手錶麻醉槍、伸縮肩帶等嘅發明. 曾經多次透過麻醉毛利小五郎、跟住扮係毛利去解決案件，當然佢唔止麻醉過毛利一個人.
FBI同日本差人都好信任佢，以至於一有大案就會聯絡佢，當然他亦有份參與.
2020年死
以下係2020年死嘅人：
江戶川柯南
技能
運動唔錯，最叻踢足球. 初中時期係足球社大將、負責中場，但升到高中後就冇加入足球社. 佢話係玩足球純粹係想培養出偵探應該有嘅運動神經，從來冇打算向足球呢方面發展. 佢嘅反射神經非常好，腳力甚至好過一般嘅成年人. 佢嘅慣用腳係右腳，不過佢踢波嗰陣會用左腳.
已知江戶川柯南真實身分
其他故仔
廣州無軌電車
係中國廣東廣州嘅無軌電車系統，由廣州市電車公司負責營運，主要喺廣州荔灣區、越秀區、海珠區同埋白雲區、天河區行.
第2屆不丹國民議會選舉
選舉制度
選舉係兩輪投票制，喺第一輪投票入面，政黨都會派人出嚟參加全國二十個宗嘅初選. 攞到最高票數嘅兩個政黨就可以喺第二輪選舉入面派出候選人，去爭國民議會入面47個議席.
黃偉恒
黃偉恒（；Alexander Wong），係臺灣作曲家. 佢喺茱莉亞學院、紐約大學同洛杉磯加州大學讀過書.
廣州無軌電車
史
廣州早喺1915年已經有計劃起電車 ，不過由於廣州成日打仗，加上經濟困難，所以一直都起唔到無軌電車 ，直到1960年秋天先至有無軌電車投入營運.
第2屆不丹國民議會選舉
選舉制度
不丹今次選舉有381,790人登記咗成為選民. 政府將第一輪投票舉行嘅日子定喺公眾假期，所有商店嗰日都唔開得門做生意. 喺呢次選舉入面印度畀咗不丹四千幾部電子投票機，方便不丹快速點票.
廣州無軌電車
電車夢
1915年，美籍華人伍藉磐將無軌電車嘅經驗帶到嚟廣州而發展咗廣州嘅交通事業. 喺電車未開通之前，廣東電車有限公司（而家係廣州電車公司）買咗好幾部嗌「Leus」嘅四個轆啲車到廣州市區入面搭客 ，但係呢啲車嘅質量差到笑甩大牙，加上成日發生車禍，結果嗰時嘅政府唔再畀呢啲車出街. 後嚟到咗1937年，廣州市政府正式批准咗成立無軌電車籌備委員會，嗰時市政府凈係借錢嚟搬無軌電車. 不過喺1938年廣州淪陷，佢哋買返嚟嘅大多數電車設備同器材都放嗮喺英國同香港，所以無軌電車都冇起到.
江戶川柯南
影響
基於《名偵探柯南》嘅知名度，江戶川柯南亦都出名. 響華人圈，啲人調查失物、案件真相等行為，媒體多稱之為「扮柯南」，成為查案嘅代名詞.
第2屆不丹國民議會選舉
競選過程
參與呢之選舉嘅政黨有四個，包括執政黨不丹繁榮進步黨、同埋反對黨人民民主黨，以及兩個分別係Druk Nymrub Tshogpa同Druck Chirwang Tshogpa嘅新政黨，呢兩個政黨都係由女性嚟做黨主席. 除咗上面四個政黨之外，其實重有一個政黨諗住參選，但係派唔出一個有大學學歷嘅候選人出嚟去不丹北部加薩宗參選；雖然另外四個政黨都同選舉委員會求請，希望選舉委員會畀呢個政黨參加呢次選舉，但係不丹選舉委員會都係裁定佢提名冇效. 呢個黨嘅黨魁索南（Sonam Tobgay）就話：「四個政黨同第五個冇權參選嘅政黨申訴嘅事喺世界上、國際上都係一件史冇前例嘅事，係一件特別、尊貴嘅事」.
廣州無軌電車
初期籌備
喺中華人民共和國成立咗之後，廣州話要重新搞返電車嘅初期準備工作，就喺1951年8月24號，廣州市人民政府財政經濟委員會批准成立籌委會嚟負責起無軌電車. 喺1958～1959年，籌委會派咗技術人員同工人去咗北京電車公司嗰邊學嘢. 1960年9月15號，而家中山五路95號嗰頭整咗第一條電車路線桿出嚟. 廣州電車史上第一座臨時整流電站（桂番街電流站）同埋第一橛電車線網（中山路同解放路嗰橛）都整咗出嚟.
江戶川柯南
影響
響2021年10月，柯南官方將柯南雕像由大阪電視台運去英國必嘉街.
第2屆不丹國民議會選舉
競選過程
人民民主黨喺政綱入面提出要加強不丹同印度嘅關係，而中央政府亦都要將權力下放畀人民同地方政府嘅手上. 外面認為，印度喺競選活動期間停咗畀不丹嘅能源補貼措施，係為咗懲罰不丹諗住同中國搞好關係嘅執政黨. 印度停咗補貼冇耐，不丹嘅能源價就係咁坐火箭升高，令到印度同不丹之間嘅關係變咗呢次選舉嘅重要議題. 人民民主黨藉以呢件事批評執政黨（不丹繁榮進步黨）決策唔掂，令到不丹同印度嘅關係急速惡化. 經濟問題亦都係呢次選舉入面另一個重要嘅議題 ，而政治評論家旺迪則同法新社記者話，不丹人唔滿意政府冇改善國家經濟唔掂嘅情況.
分析
半島電視台嘅新聞話，人民民主黨喺呢次選舉入面意外咁贏出.
悠木碧
悠木碧 ，係日本嘅一個配音員.
第2屆不丹國民議會選舉
分析
印度總理辛格向贏出選舉嘅人民民主黨祝賀，並保證印度會繼續支持不丹.
廣州無軌電車
正式通車
籌備咗9年之後，無軌電車卒之喺1960年9月27號開始試營運 ，中華人民共和國成立11週年之前一日（1960年9月30號）正式通車. 喺嗰時凈係開咗部1號電車（越秀公園⇄大東門）嘅10部車出嚟.
第2屆不丹國民議會選舉
攷
02
廣州無軌電車
通車之後到改革開放之前
1961年，廣州電車第一次實現咗供電系統無極接地同發，同年亦開埋2號電車（農林下路⇄南方大廈）. 而廣州市電車公司喺1962年成立咗之後，再喺1963年同1966年分別通咗3號電車（越秀公園⇄南方大廈）同埋4號電車（大東門⇄珠江大橋東橋腳）.
到咗1970年1月29號，廣州電車唔單止第一次實現咗無軌電車電路系統從電阻調速到可控矽調速控制嘅升級換代. 過多4年，廣州電車就同廣州客車廠（喺2000年執咗笠）一齊搞無軌電車嘅改裝，最後出咗GZK643型嘅車款.
改革開放之後
到咗1982年——1985年，廣州嘅無軌電車又發展到新嘅里程，佢先後開咗5號電車（越秀公園⇄南方大廈）、6號電車（大東門⇄南方大廈）同埋7號電車（農林下路⇄珠江大橋東橋腳）. 雖然話噉，但係喺1——7號呢7部電車出現咗之後嘅第二年（1986年）就按中華人民共和國嘅國家標準改咗冧巴嗌101、102、103、104、105、106、107. 而1987年第一次喺人民路高架橋底用咗預捷構件嘅方式嚟整無桿線網出嚟 ，再喺1994年開咗第一部空調嘅電車路線（128號車）. 而105號電車同104路電車差唔多噉行，加上客流太少嘅關係，結果105號電車喺1990年就停咗. 喺1996年，廣州電車已經開始有佢自己第一個既可以通信同監控功能嘅變電站，喺1997年實現咗用輔助電源嘅無軌電車（SK5105GP型）. 而128號電車喺開咗無耐之後，由於廣州地鐵施工嘅關係，行咗無耐就取消咗.
起地鐵嘅影響
1993至1997年，廣州起緊，搞到從中山七路到中山二路一帶出現交通癱瘓，影響嗮嗰時101、102、104同107號電車嘅營運而兜嗮去東風路嗰邊行 ，甚至重出現「有咗地鐵之後，重使唔使搞電車？」嘅講法. 但係廣州市當局重係支持繼續發展無軌電車，喺1997年中山路段嘅工程搞掂咗之後，101、102、104同107號電車又行返之前嘅中山路嗰度.
電車路線嘅延長
由1985年去到1998年，電車嘅路線除咗北邊嘅總站變咗去而家嘅機場路同廣園中路嘅交界西南邊嘅三元里村入面、大東門總站因為東濠涌高架橋嘅工程而搬咗去農林下路口嗰度（而家嘅東山總站）、南方大廈站改咗名嗌文化公園站同埋珠江大橋腳總站移咗嚟而家嘅中山八路汽車客運站（而家嘅廣佛汽車客運站）嘅對面之外，其它都冇乜點變嘅. 但係到咗1999年，廣州市人民政府批准咗新一期嘅廣州發展規劃而搞新一輪嘅電車發展經歷. 以前停運咗嘅5號電車（105，文化公園⇄機場路）重新開返，跟住就開埋廣州史上第8條嘅電車路線——108（東山⇄機場路）. 2000年再開埋第9條（109，中山八路⇄沙河）、10號電車（110，解放南⇄沙河） ；喺2001年，廣州開咗11號電車（111，沙河⇄黃石路口）之後嘅第二年，重將8號電車嘅北邊總站延長到而家嘅黃石路口嗰度，改變咗之前電車嘅北邊總站一直係機場路嘅歷史. 甚至嗰年重延長咗6號電車嘅東邊總站，一直去到而家嘅錦城花園（東風東）嗰頭，改變埋東邊總站一直係東山嘅歷史.
第一次過珠江到河南
喺2002年，廣州電車第一次用咗二桿合一嘅方式，喺中山路同埋而家嘅康王路同埋三元里大道嗰邊搞電車路線網. 喺2003年1月23號，廣州電車第一次喺人民橋、解放橋同埋江灣大橋嗰度搞路線網. 由於12號（112）、13號（113）、14號（114）嘅電車通咗車，廣州電車第一次入咗河南.
用過嘅電車車款
廣州開始營運無軌電車以嚟，出現過成15款無軌電車. 佢從之前嘅「可以搭車」變成跟住落嚟嘅「搭快車」同「搭靚車」.
SK644、SK663型電阻式單卡
呢兩種電車由1960年9月30號用到1979年 ，其中SK644型係單卡無軌電車，而SK663型係鐵接通道無軌電車. 佢哋係用解放牌CA-10B嘅汽車底盤、60kW嘅電動機嚟做動力. 呢啲車用電阻式嚟做調速控制，控制級數有11級.
呢兩種電車車型舊，又嘥電；喺打着火同加速嗰陣都好難操作下.
GZ660、GZ661、GZ662型絞接通道
呢三種電車由1974年用到1989年. 佢哋係用解放牌載重汽車嘅底盤，喺車嘅前面同後面用大弧度嘅擋風玻璃. 嗰時因為中國內地嘅工業技術比較落後嘅關係，加上都重未夠條件加啲新車，搞到客流量成日超過營運能力，結果整汽車嗰個團隊佢哋將技術改革咗，攞單卡車嘅車廂改成絞接型通道車嚟加大營運能力. 呢啲車種有另一個名「細改大」.
SK-5102GP型
呢種電車由1990年代用到2009年. 佢係用嗰時國際比較興嘅方形設計，車型既靚又貼體，佢重係中國內地第一批有輔助電源嘅商業化無軌電車. 呢啲車俾好多人話係「四方頭」.
駿威GZ5101型空調電車金屬漆版（靚仔）02款
呢種電車係2002年到2013年用嘅品種，佢係凈用咗IGBT嘅驅動控制技術就乜都冇喇，而且成個車身都係用金屬漆嚟油嘅. 呢種電車喺2002年出世之後，打破咗廣州冇空調電車嘅格局.
駿威GZ5101型空調電車（靚仔）04款
呢種電車係2004年到2014年用. 佢喺廣州產空調電車嘅金屬漆品種嘅基礎度，加咗高性能嘅空調技術同埋優化咗車嘅配置，重幫冚唪唥嘅電車實現咗動力輔源化.
廣通GTQ5110DGJ3型（典雅之星Ⅰ型、春田花花）
呢種電車喺2007年開始用，係中國內地第一部無障礙觀光無軌電車. 由於佢嘅樣比較靚，加上車身嘅圖都係花嘅樣比較多，所以俾好多廣州當地嘅市民話咗佢係「春田花花」 ，呢種車係引入咗交流變頻技術，佢優化咗空調同變頻系統嘅同時，重提高咗成部車嘅技術性能.
駿威GZ5110型（典雅之星Ⅱ型、變形金剛）
呢種電車係由廣州市電車公司自己設計同開發，由廣州市電車公司同廣州駿威客車有限公司夾手一齊出，用咗2007年嗰時嘅國際先進客車技術同理念嚟研發嘅一種電車. 佢用咗好多中國內地同西方國家入面，啱嗮城市公共交通嘅新型技術、結構同工藝，冚唪唥都用咗技術先進同有一定成熟經驗嘅中國內地產品，夠嗮高配置、齊全，技術先進、成熟，啱嗮性價比同費效比嘅要求.
宇通增程式ZK6120ECQAA型（典雅之星III型、電鯊）
呢種電車喺2010年開始用. 佢係通過用鋰電池系統等新能源嘅先進技術，充分將純電動車同無機電車嘅優勢合埋一齊嚟實現佢嘅電動運行. 呢啲車俾好多人話係「電鯊」.
福田BJ5120A型（貓頭鷹）
2014年底，廣州電車引入咗福田電車BJ5120A（貓頭鷹品種），並逐步報廢之前廣州駿威客車廠整嘅GZ6105（靚仔版嗰啲）. 呢啲車入面有眨燈路線圖同埋廣州電車歷史圖.
路線
而家嘅電車有14條日班路線，1條夜班路線.
蠔油
蠔油係用蠔同鹽水煮成嘅醬，深啡色、黏黏哋，中國粵菜經常用到.
廣州無軌電車
出面網頁
無軌
蠔油
歷史
蠔油係1888年喺中國廣東省香山南水鄉由李錦裳意外發明，因為佢原本煮蠔肉畀餐廳客人，不過唔記得熄火，白色嘅蠔汁喺鍋入面濃縮成咖啡色，不過試過味道之後，效果出奇地好. 佢創立嘅李錦記亦繼續將蠔油同其他中式調味料推廣到全球.
製法
蠔油做法程序繁多，最重要嘅步驟係用水將鮮蠔煮到理想黏度，呢個步驟亦係最花時間嘅程序，做出優質嘅蠔油應帶有蠔嘅鮮味.
各種蠔油
蠔油一般加有味精.
參考
[[Category:醬]]
信長之野望
信長之野望係日本光榮公司發行嘅遊戲軟件，係用日本戰國時代做背景嘅戰略遊戲，1983年出第一代，而家已經出到15代.
13点
《13点》（Miss 13 Dot）係由李惠珍畫同埋原創，喺1960年代至1970年代嘅香港漫畫. 1966年創刊，係雙週期刊. 個名13点作者阿媽成日話李惠珍係十三點而嚟. 《13點》嘅主角成日換衫，有人統計過由第 1 期至第 28 期為止出過 1,728 件時裝，平均每期有成 62 款 ，畀到讀者唔少潮流資訊.
豬肉批
睇埋
[[Category:批]]
峇六拜
峇六拜（，Bayan Lepas）係馬來西亞檳城州檳島西南縣縣城，隸屬檳島市政廳，係一座沿海城市. 呢度北臨喬治市，南臨虎嶼，西臨浮羅山背，東邊係跨檳威海峽嘅檳城第二大橋同威省峇都交灣相連. 峇六拜河流經城中並最終流入檳威海峽. 峇六拜係檳城主要嘅自由貿易工業區所在地，所以被譽稱為檳州矽谷. 峇六拜主要市郊有峇央峇魯同埋.
法蘭西斯·萊特喺1786年3月開辟檳城後，峇六拜喺1800年代由一戶蘇門答臘家庭開埠 ，早期墾地係稻田以從事農耕. 英殖民起始統治檳城長達一世紀，1935年喺峇六拜建設英屬馬來亞首座民用機場，即峇六拜國際機場（依家叫檳城國際機場）. 至1970年，檳州政府喺峇六拜設立自由貿易工業區，以吸引外資嚟設廠. 依家，峇六拜嘅科技同電子工商廠家有羅伯特·博世、摩托羅拉、戴爾、英特爾以及惠普.
市郊
以下地區被視為峇六拜嘅市郊.
空路
檳城國際機場喺1935年以「峇六拜國際機場」名啟用並營運，1979年修建後改為現名，喺2010年進行第二次大規模擴建工程並喺2012年12月31號竣工. 呢個機場係北馬區域主要嘅交通樞紐，為大檳城居民提供國內外航班，連接多個亞洲主要城市.
陸路
檳城第二大橋正式名係蘇丹阿都哈林大橋，佢喺2014年3月1號開通，將峇六拜同威省嘅峇都交灣相連. 大橋全長24公里，係東南亞最長嘅跨海大橋，曾經喺2015年10月9號獲得英國土木工程學院頒發佈魯內爾（Brunel Medal）大獎.
教育
峇六拜有12間小學、5間中學同一間國際學校.
另外，檳城技能發展中心（PSDC），由檳城州政府設立嘅高等教育工業技能課程機構，喺峇六拜自由貿易工業區入面.
茨城大學
茨城大學（茨城大学／いばらきだいがく）係喺日本茨城縣水戶市嘅國立大學，1949年創校.
PATA
PATA（），原名石塚智昭（いしづか ともあき），係X JAPAN嘅結他手，日本千葉縣千葉市出身，血型係B型，佢嘅花名有石塚（大）老師、胸毛同赤地藏，而台灣嘅樂迷就叫佢大叔.
Gamma (專輯)
《GAMMA》係香港樂隊Dear Jane嘅第3張唱片，喺2011年11月21號發行，亦係佢哋過檔華納唱片後嘅首張唱片.
葉浩曦
葉浩曦，香港人，港澳地區出名企業家，一生同賭博結下不解之緣，有「鬼王葉」、「賭聖」之稱. 1990年同何鴻燊、霍英東、葉德利等人成功投得澳門賭業專營權，其後成立澳門賽馬車會、經營東方公主號賭船等，堪稱為澳門嘅一代賭王.
軼事
葉浩曦雖然好鍾意賭，但本身亦唔主張過份沉迷. 所以他曾作過一首打油詩以警世，「賭無必嬴，細細地落注玩吓好怡情. 閒錢嚟玩，保持娛樂性. 」而呢句打油詩到而家仍鑲喺葡京娛樂場嘅門口側.
葉浩曦最引人入勝嘅事跡相信係「大破聽骰黨」，當時葉漢擔任泰興公司骰寶部主任，有一班神秘賭客到咗泰興轄下賭場嘅骰寶枱落注，幾乎逢賭必贏. 後嚟葉漢發現對方可能識得聽骰絕技，故自行研究出聽骰嘅原理，並喺骰盅底墊上膠片以作剋制，終令聽骰黨鍛羽而歸.
後人對葉浩曦嘅一生基本以下面幾句話形容:「細個時鍾意賭，青年時打理賭場，壯年開賭場，老年豪賭，一生同賭結緣. 」
優木加奈
優木加奈 ，係日本嘅一個配音員.
卓銘浩
卓銘浩（Michael Cheuk Ming Ho，）係香港男泳手  ，中學讀過拔萃男書院，擅長游自由式.
2021年，佢喺香港長池分齡游泳錦標賽男子200米自由泳游出1分47秒61，刷新自己喺4月嘅香港紀錄（1分47秒97），不過同奧運A標仲差0.59秒，唔可以直接入圍東奧.
九龍巴士277E線
九龍巴士277E線係香港一條由九巴營運嘅新界市區巴士路線，來往上水（天平）同藍田站，途經吐露港公路同大老山隧道往返兩地，唔經粉嶺南，打破北區巴士路線傳統走線.
佢重有特別班次九龍巴士277P線，總站同277E線一樣，但兜埋粉嶺南、鑽石山同埋新蒲崗.
行車路線
上水（天平）開經：天平路、馬會道、龍琛路、龍運街、新運路、上水巴士總站、龍運街、新運路、掃管埔路、雞嶺迴旋處、掃管埔路、百和路、清曉路、清河邨公共運輸交匯處、清曉路、百和路、掃管埔路、雞嶺迴旋處、粉嶺公路、吐露港公路、大老山公路、大老山隧道、觀塘繞道、觀塘道同鯉魚門道.
富山大學
富山大學（富山大学，とやまだいがく）係喺日本富山縣富山市嘅國立大學，1949年創校.
九龍巴士277E線
行車路線
藍田站開經：鯉魚門道、迴旋處、鯉魚門道、觀塘道、龍翔道、斧山道、大老山隧道、大老山公路、吐露港公路、粉嶺公路、雞嶺迴旋處、掃管埔路、百和路、清曉路、清河邨公共運輸交匯處、清曉路、百和路、掃管埔路、雞嶺迴旋處、掃管埔路、新運路、龍琛路、馬會道、迴旋處、馬會道、龍琛路及天平路.
上水（天平）開經：天平路、龍琛路、馬會道、迴旋處、馬會道、龍琛路、龍運街、新運路、上水巴士總站、龍運街、新運路、掃管埔路、雞嶺迴旋處、掃管埔路、百和路、清曉路、清河邨公共運輸交匯處、清曉路、百和路、粉嶺公路、吐露港公路、大老山公路、大老山隧道、斧山道、鳳德道、蒲崗村道、彩虹道、彩虹邨通道、太子道東、觀塘道同鯉魚門道.
藍田站開經：鯉魚門道、迴旋處、鯉魚門道、觀塘道、龍翔道、斧山道、彩虹道、蒲崗村道、鳳德道、龍蟠街、大磡道、大老山隧道、大老山公路、吐露港公路、粉嶺公路、百和路、清曉路、清河邨公共運輸交匯處、清曉路、百和路、掃管埔路、雞嶺迴旋處、掃管埔路、新運路、龍琛路、馬會道、迴旋處、馬會道、龍琛路及天平路.
收費
全程：$16.3
八達通轉乘優惠
乘客登上本線後150分鐘內以同一張八達通卡轉乘以下路線，或者由以下路線登車後150分鐘內以同一張八達通卡轉乘本線，次程可獲車資折扣優惠：
@轉乘優惠唔適用於277P線
西安 (搞清楚)
西安可以指：
煲批
煲批（，Pot pie），係款有酥皮嘅鹹批，源自美國.
睇埋
[[Category:批]]
孫子兵法
《孫子兵法》，亦叫孫子，孫臏兵法，係部兵書，係敎人點打仗. 相傳兵法係孫武所寫，孫武尊稱孫子，因以爲名. 兵法成書春秋末期，亦有人認爲係戰國. 書分十三章，強調戰略之重要.
夏先慶
夏先慶（），係臺灣作曲家.
千葉大學
千葉大學（千葉大学／ちばだいがく）係喺日本千葉縣千葉市嘅國立大學，1949年創校.
喼汁
喼汁（，Worcestershire sauce）係英國一種醬汁，由英國窩士打嘅李派林（Lea & Perrins）響19世紀初發明，味道酸辣，黑色.
佢實際上幾時發明已經無從稽考，但係應該係1837年左右.
森理世
森理世 (森 理世)（）係日本一位職業模特兒兼芭蕾舞蹈家，曾經2007年環球小姐競選冠軍. 靜岡縣靜岡市（即而家同市嘅葵區）人.
2005年返日本之後，渠先響2007年3月挪到日本環姐冠軍 ，同年5月28日去墨西哥坎昆角逐世界環球小姐總決賽，決賽響墨西哥城舉行，渠以大熱門姿態進入，終於取得冠軍，特別喺裝束比賽所有評委都畀咗渠全場最高分. 最後由上屆個冠軍波多黎各環姐為渠戴上閃閃發靚嘅鑲鑽珍珠后冠.
森理世係自1956年兒島明子以後，第2位獲得環球小姐桂冠嘅日本女性 ，亦係歷史上第9位獲此殊榮嘅亞洲佳麗. 2006年日本環姐知花酷喇喇（知花くらら）小姐只攞到亞軍同世界環姐失之交臂，所以時隔一年森小姐奪得桂冠可謂「更上咗一層樓」.
環姐獎品
嗰頂鑲鑽石同埋珍珠嘅桂冠市值係25萬美金，渠係由日本Mikimoto飾品公司（ミキモト）製造嘅. 當年環姐可以戴渠一年，卸任後由大會收返，畀一頂複製冠渠（市值大約2万美金）作為紀念品. 此外，當年環姐可以免費響紐約市一間雅柏文（apartment）度住一年，所有皮費由大會出晒.
勝出者重會得到價值三萬美金左右嘅高級時裝，紐約一間電影學校兩年內有效嘅十萬美金獎學金，一年護發、護膚品贊助，NINA皮靴贊助，デニム一式，同埋啲水晶飾品.
一則趣聞
比賽後森理世回憶自己童年時話，渠阿嫲不時同人講個孫女好靚，希望渠響20歲之前就挪到「日本小姐」冠軍，畀咗渠好多自信，卒之能夠如願.
廿四小時制
廿四小時制或二十四小時制將一日由午夜至午夜一共分做 24 個鐘頭，用冧巴 0 至 23 表示，24:00 表示嗰日完喇. 係家下係全世界最多地方用緊嘅時制. 二十四小時制嘅國際標準係 ISO 8601.
名
美國同加拿大除 Quebec 以外叫二十四小時制做軍事時制（military time）或者天文時制（astronomical time） ，而澳州有時叫佢做軍隊時制（army time）. 以前英國叫佢做大陸時制（continental time），家下冇乜人咁叫喇. 世界有啲地方叫佢做鐵路時制（railway time）.
預期壽命
預期壽命係生命存活時間嘅平均長度，通常係由出世嘅年開始計，去統一做比較. 呢項數值係人口統計學其中一個重要統計數據. 當今全世界人類預期壽命約莫係67歲.
根據聯合國2015年做嘅統計 ，全世界最長預期壽命係香港，有83.74歲；日本排第二，有83.31歲.
杜拜
杜拜（香港同台灣譯做杜拜，中國大陸譯做迪拜；دبيّ，海灣阿拉伯話：[dəˈbaj]）係阿拉伯聯合酋長國7個酋長國嘅其中一個，近排主要搞旅遊業；杜拜有啲好出名嘅建築物，例如起好嘅帆船酒店（阿拉伯塔）、哈利法塔同起緊嘅人工島棕櫚群島.
小腸
小腸係器官，腸胃一員，上承胃，下接大腸，包括十二指腸、空腸同埋迴腸，用來消化嘢食，吸收營養.
杜拜
杜拜係阿拉伯聯合酋長國人口最多嘅國，面積僅次於阿布扎比酋長國，石油只佔GDP嘅6%. 大多數收入來自Jebel Ali Free Zone，首府杜拜市喺阿聯酋最大嘅城，亦喺中東地區嘅金融中心.
史
1820年1月8號，杜拜嘅酋長同英國簽訂咗基礎和約（海上和約）.
1833年，Bani Yas氏族嘅阿勒馬克圖姆王朝喺「無抵抗」嘅情形下離開咗阿布扎比並搬去杜拜. 從此，杜拜呢個新嘅獨立酋長國，同阿布扎比酋長國正式分離. Qawasim族企圖掠奪杜拜，但遇到阻滯. 1835年，杜拜同特魯西爾酋長國嘅其餘部份同英國簽署咗海上停戰協定並喺20年後簽訂「永久停戰協議」. 杜拜以佢喺1892年所訂嘅秘密協議得到英國保護（免受奧斯曼土耳其人嘅侵略）. 好似杜拜嘅4個鄰國，阿布扎比、拉斯海瑪、夏爾迦同歐姆古溫，位於同印度嘅貿易路線令佢成為重要之地.
1892年3月，特魯西爾酋長國（或特魯西而阿曼）成立.
同周圍市鎮唔同，杜拜嘅管理者鼓勵商業貿易，杜拜曾經係一個吸引（以印度人為主）定居喺城市中嘅外國商人嘅重要港口. 直到1930年代，佢亦以珍珠出口聞名.
1966年阿拉伯盧比貶值後，杜拜加入新近獨立嘅卡塔爾以建立新嘅貨幣計量——卡塔爾/杜拜里亞爾. 喺離杜拜海岸線120公里嘅地方發現咗石油，之後，杜拜獲得石油開採權.
1971年，前保護人英國離開波斯灣之後，杜拜聯合阿布扎比同另外五個酋長國喺1971年12月2號成立阿拉伯聯合酋長國. 1973年杜拜同其它酋長國一齊採用單一貨幣「迪拉姆」.
氣候
杜拜屬亞熱帶氣候，杜拜夏季（四到十月）氣溫高達45℃以上，局部沙漠地區有細沙塵暴. 冬季（十一月到第二年三月）最低氣溫一般喺11到13℃左右，史上最低氣溫係7℃. 杜拜降雨量喺最近幾十年加咗啲，年降雨量491.2 mm（19.34英寸）. 杜拜夏季濕度偏高，令到體感唔舒適.
航空
迪拜國際機場（IATA: DXB）係阿聯酋航空同杜拜航空嘅樞紐機場. 呢個機場旅客量居世界第7，2014年一共接待咗7,040萬人次，係國際客量最多嘅機場之一.
地鐵
杜拜地鐵行經商業區同住宅區，喺2009年9月啟用，係阿拉伯半島第一個城市開通城市軌道交通系統.
湯屋敦子
湯屋敦子 ，係日本嘅一個配音員，出名嘅配音作品有名偵探柯南.
上帝
上帝按唔同宗敎，有唔見同能力. 有啲睇成世上主宰，監視世上一切. 有啲係創造萬物. 無所不知，無所不能，無所不在，至善至聖，自有永有，都係上帝一啲特質.
字義
上帝出自殷商，帝係就天，殷商搭柴，火燒升煙，向天請示，就係帝. 後尾帝祭寫成禘. 所以帝係天嘅代字. 上帝、天、上天、上蒼、天主、天帝等，都係同一意思.
有啲人會用神字表示，不過神喺唐字入便，無至高無上之意. 神字出自殷商拜祖先.
英文上帝寫做 God，當中個 G 字要大階，否則就唔係指緊上帝而係指緊非上帝嘅神祇.
陸建華
陸建華（）上海出世，江蘇高郵人. 中國共產黨員. 1963年喺揚州師範學院中文系畢業. 1982年喺復旦大學畢業，1987年南開大學碩士，1992年得到中國社會科學院社會科學博士，又曾經擔任該院嘅公共政策研究中心副主任. 佢更加獲選第二屆北京十大傑出青年.
佢亦曾經做過高郵縣臨澤中學教師、文教局創作組幹部，中共高郵縣委宣傳部副部長，中共江蘇省委宣傳部文藝處處長，江蘇省作家協會第四屆理事.
1959年開始發表作品. 1991年加入中國作家協會. 著有文藝評論集《文壇絮語》、《全國獲獎愛情短篇小說選評》、《陸建華文學評論自選集》，傳記文學《汪曾祺傳》，散文集《不老的歌》、《家鄉雪》，主編《江蘇青年作家論》、《汪曾祺文集》.
2006年因涉及香港記者、新加坡《海峽時報》中國首席特派員程翔間諜罪，被控「洩漏國家機密」.
拘禁事件
陸建華被指喺2003年開始，透過程翔向海外投稿，其中4篇稿涉及「絕密級國家機密」. 北京市第二中級法院以「洩漏國家機密」罪判處陸建華有期徒刑20年.
消費電子產品
消費電子產品（英文：consumer electronics）係指整嚟俾一般普羅消費者日常生活用嘅電子產品，好似係智能手機噉.
像素
像素（pixel，，本字 picture element，意思係 ｢圖像元素｣）係指點陣圖當中嘅一點.
幾何學嘅點係冇面積、冇大細嘅概念，但係像素係有面積、有大細、有形狀嘅實體，而形狀亦未必係正方，而係有可能係長方嘅（例如早期嘅 Apple II 用嘅就係長方形嘅像素），所以例如 Photoshop 等等嘅圖像編輯軟件亦有處理長方形像素嘅機制，不過因為而今用嘅像素通常係正方，爾種機制好少用.
筑波大學
筑波大學（筑波大学／つくばだいがく）係喺日本茨城縣筑波市嘅國立大學，1973年創校.
域托·史克洛夫斯基
域托·史克洛夫斯基（Ви́ктор Бори́сович Шкло́вский，）係蘇聯一個文學評論家同作家.
金澤大學
金澤大學（金沢大學／かなざわだいがく）係喺日本石川縣金澤市嘅國立大學，1862年創校.
柚木涼香
柚木涼香 ，係日本嘅一個配音員.
南瓜批
南瓜批（，Pumpkin pie），係款用南瓜整嘅批，源自美國.
睇埋
[[Category:批]]
走西口
走西口（）係清代到民國時河北、山西、陝西人移民內蒙古中部地區嘅移民潮，同落南洋、闖關東合稱爲清朝三大移民潮. 呢場移民潮分兩波，民國初年時內蒙漢人達300萬.
前史
明代前半期，畀朱元璋逼退漠北嘅北元一直同明朝敵對，長城地方一直戒備. 1571年，蒙古土默特部首領俺答汗同明朝達成隆慶合議，漢蒙之間先通關互市，喺長城地方交易. 呢陣時就有一啲內地唐人私自出長城去蒙古做生意.
清兵入關之後，將蒙古人睇成係同盟，於是想隔開蒙漢，所以封禁蒙古，唔准漢人自己出關入蒙，而且沿住長城北面劃咗南北闊五十里、東西長兩千里嘅禁區，禁區內唔準耕田、遊牧，年年燒荒，所以禁區內嘅泥好肥，變成咗黑土，畀啲人嗌做「黑界地」.
不過唔同封禁滿洲咁嚴格，順治曾經畀小批嘅冀晉陝農民去蒙古墾荒，不過必須春去秋回，唔准喺長城北定居，亦唔准帶家眷，所以蒙古地方始終係蒙地. 從明朝後期到清初，就有唐人去蒙古，不過未成為移民潮.
第一波浪潮
喺康熙時，社會穩定，人口增加，尤其係康熙推行攤丁入畝，話「滋生人丁，永不加賦」，人口就爆炸增長，人多地少越來越明顯，呢時朝廷放鬆蒙古封禁，畀部分蒙地開墾，於是內地唐人大規模移民出去.
第二波風潮
從光緒到民國時，中國內憂外患. 1901年，中國簽《辛丑條約》，其中規定中國要畀巨額賠款，清廷爲咗籌款，全面放禁蒙古，然後墾荒農民要交「押荒銀」，畀咗錢就可以有土地永久使用權，史稱「清丈土地」. 同時沙俄北方壓境，攞咗中國嘅外東北、外西北，中國嘅對策係「移民實邊」，號召內地百姓移民邊疆，於是有好多唐人過咗去.
鄭詩君
鄭詩君，藝名「C君」（C Kwan，），係香港音樂組合農夫同樂隊The Island成員，前樂隊System Map主音，2014年開始做無綫電視部頭合約男藝員去到2023年. 2019年9月25號同女友黃天頤過大禮， 12月13號喺中環四季酒店結婚. 2021年，佢正式擔任無綫電視J2台創意總監.
走西口
地理原因
走西口移民最多係山西嘅西部、北部同陝西北部，呢帶屬黃土高原，環境認真差：植被少，地赤，多災. 光緒初年發生咗場丁戊奇荒，旱災多年，好多地方種唔到嘢，各地饑荒. 有山西民歌唱「河曲保德州，十年九不收，男人走口外，女人挖野菜」.
鄭詩君
出面網頁
類:前無綫電視男藝員
走西口
地理原因
而內蒙古嘅河套平原就喺隔籬，淨隔咗條長城，反而一馬平川，地力好，水草茂，至關鍵係地廣人稀，所以有大把晉陝災民湧入呢度. 主要有歸化城（呼和浩特）、伊克昭盟（鄂爾多斯）、烏蘭察布、包頭、巴彥淖爾.
晉商同內蒙城市化
大多數移民係農民，去到耕田，亦有係商人，晉商係中國大商幫，有好多就係起家自旅蒙貿易.
毗濕奴
毗濕奴（梵文：विष्णु，Viṣṇu）係印度教入面嘅神，亦係三相神其中一種形式，代表守護.
走西口
晉商同內蒙城市化
康熙年間蒙古就有晉商，最初嘅晉商係跟住平定準噶爾叛亂嘅清軍做隨軍貿易，之後就同沿途嘅蒙古人交易.
政策放鬆之後，越來越多晉商去蒙古，比如乾隆年間有名嘅晉商喬貴發就係後生時移民包頭，先係做當舖夥記，十幾年後搵着啲錢同老友開間商號「復盛公」，之後成為包頭最大嘅商號. 有好多內蒙城市係發展自晉商貿易地，比如包頭就有講「先有復盛公，後有包頭城」，而呼和浩特亦類似，佢係貨運重地，亦都係晉商嘅活動之下發展爲內蒙商業中心同大城市.
走西口亦都改變咗山西文化，令佢喺農耕文化當中多咗啲商業文化.
山西文化傳佈
走西口嘅移民源地基本上都係晉語區，所以今日內蒙古中部地方雖然係蒙古自治區，不過當地查實係講晉語嘅，大約有晉語張呼片、五臺片、大包片，都同山西同聲同氣.
因為語言一致，所以佢哋同山西、陝北人屬同一族群，叫做晉綏民系，「晉」係指山西，「綏」係指內蒙古中部.
蒙地漢化
中國歷史上長期以來，長城係漢地嘅北界，胡漢之間長期喺長城拉鋸，闖關東、走西口，令唐人嘅分佈過咗長城. 今日滿洲變成東三省，係名副其實嘅漢地，而內蒙古雖然叫自治區，查實好多地方漢人嘅比重大過蒙古族 ，不過後來中共建制時有蒙古族武裝力量支持，同時蒙古武裝領袖烏蘭夫提出要恢復蒙古族嘅歷史地域範圍，於是就設立咗內蒙古自治區.
喺設自治區之前，呢啲地方其實係設省，因為走西口形成嘅就有兩個：察哈爾省、綏遠省，內蒙古中部之所以嗌「綏」，就在於綏遠. 而今日一啲內蒙城市，查實係有唐名，比如呼和浩特嗌「歸綏」.
大腸
大腸係器官，係腸胃一員，上承小腸，下出肛門，包括盲腸、結腸、直腸同埋肛管. 佢用來吸收水分，帶走唔要嘅消化物.
閃回事件
閃回（flashback）係作故仔常用嘅一種手法，指喺故仔進行期間讀者觀眾見到一段時間上喺故仔打前嘅事件，通常用嚟解釋故仔入面某啲受過去事件影響造成嘅嘢.
何甄陶
何甄陶（Ian Yentou Ho，）係香港男泳手 ，佢喺美國出世，之前喺維珍尼亞理工學院暨州立大學修讀博士，2018年暫時休學返香港訓練同比賽，卒之喺2021年以21秒97達50米自由泳A標，攞到東京奧運資格，成為香港第一位以A標直入奧運嘅男泳手.
人類發展指數
2019 UN Human Development Report (inequality-adjusted).svg開發計劃署由1990年開始發佈，透過預期壽命、教育同人均收入等因素，用嚟衡量各國社會同經濟發展程度嘅標準，可以劃分做極高、高、中、低四組，一啲原本被視為發展中國家嘅國家如馬來西亞、哈薩克，都被列入極高人類發展指數之內.
2010年嘅新計算方法
1. 預期壽命指數（LEI）
2. 教育指數（EI）
2.1 平均受教育年限指數（MYSI）
2.2 預期受教育年限指數（EYSI）
3. 收入指數（II）
而HDI值為三個基本指數嘅幾何平均數，即係
LE：出世時預期壽命 MYS：平均受教育年限（一個大過或等於25歲嘅人喺學校接受教育嘅年數） EYS：預期受教育年限（一個5歲嘅兒童一生所接受緊教育嘅年數） CEI：綜合教育指數（Combined education index） GNIpc：人均國民總收入（購買力平價美元）
2009年用嘅舊計算方法
因為人均本地生產總值唔係用嚟衡量人類發展嘅唯一指標，所以人類發展指數重加入咗兩個同衡量人類發展有拉陵嘅指標——健康同教育. 人類發展指數係喺三個指標嘅基礎上計算出嚟嘅：預期壽命，係用出世時預期壽命嚟衡量；教育程度，係用成人識字率（2/3權重）同埋小學、中學、大學綜合入學率（1/3權重）共同衡量；生活水平，用實際人均本地生產總值（購買力平價美元）嚟衡量. 為構建指數，每個指標都設定咗最小值同最大值：
對於HDI嘅任何組成部分，呢個指數都可以用以下公式來計算 ：
指數值=（實際值-最小值）/（最大值-最小值）
LE：預期壽命
ALR：成人識字率
CGER：綜合入學率
上下九步行街
上下九步行街（）係廣州嘅一條步行街，簡稱上下九（），位於廣州市荔灣區（西關），係由上九路、下九路、第十甫路三條路合成，東通人民南路，西接恩寧路，全長1218米，喺1995年9月30號正式成為商業步行街. 實質上除咗佢所組成嘅三條路外，實際範圍重包埋寶華路、康王路. 佢係有名嘅「西關商廊」，亦係廣州老城區至繁華嘅地方，係廣州三大傳統商業中心之一，共有商鋪238間同上千商戶. 佢亦係廣州有名嘅旅遊點.
人類發展指數
2009年用嘅舊計算方法
GDPpc：人均本地生產總值（購買力平價美元）
上下九步行街
個名點嚟
原本上下九兩條路係舊時廣州第九舖，係同一條路，後尾喺清兵屠城時為咗減少生靈塗炭，以六脈渠為界，將第九舖劃為上九舖同下九舖，後來啲人驚畀清兵知路牌做手腳，去咗偏旁，「舖」改成「甫」（亦即係古仔「殺人十八甫，填屍六脈渠」）. 上下九個名就係噉嚟.
人類發展指數
2019 人類發展指數
人類發展指數同預測：由聯合國開發計劃署更新嘅2019年統計喺12月9號經已發佈. 佢基於2018年嘅估計，專門噉計算人類發展指數（HDI）. 下列係個表入面嘅「極高人類發展指數」（Very High Human Development）嘅國家：
上下九步行街
歷史
喺6世紀呢道就係一個商業區，而家上下九有笪地叫做「西來初地」，嗰道就係當年印度高僧達摩來華傳教嘅上陸地.
人類發展指數
批評
用人類發展指數做指標嘅做法有一定嘅批評. 例如有專家指出，人類發展指數冇考慮到一個地區嘅科技發展或者對人類文明嘅貢獻，淨係集中諗個地區嘅經濟進度同埋各方面嘅排名；又有人指人類發展指數少由全球性發展嘅角度去睇數據；又有人話人類發展指數嘅計算過程用嘅統計可能有誤差；最後又有人指，聯合國開發計劃署做嘅算式改變可以搞到喺將國家分做「低」、「中」、「高」同「極高」等嘅類別嗰陣會出錯.
上下九步行街
歷史
明清之際，因為有間專門招待番客嘅懷遠驛（喺今日下九路南邊）同埋開通大觀河，兼且十三行做咗中國對外貿易中心，帶喐咗呢度嘅商業. 後尾十三行火燭燒毀，商業轉晒嚟呢度. 而後週邊批發市興起，促使上下九成為商業旺地.
人類發展指數
數據失誤嘅來源
2010年，聯合國開發計劃署對呢啲批評作出反應，並更新咗啲國家劃分為低，中同高人類發展國家嘅標準. 喺2011年1月寫嘅評論入面，人類發展報告辦公室回應咗《經濟學人》雜誌對舊版人類發展指數嘅批評，同埋討論咗人類發展報告對環球經濟嘅影響. 專門處理人類發展報告嘅辦公室表示，佢哋對用於計算人類發展指數嘅方法進行系統修訂，並且新方法可以直接噉解決咗數據失誤嘅問題. 因此，佢整咗一套新嘅系統，用喺進行計算或數據修訂嗰陣不斷噉更新人類發展類別.
上下九步行街
景觀
主幹道多係騎樓，清代建成，融合西洋、滿洲同當地建築元素. 同一般騎樓一樣，下商上住，喺二樓有陽棚為路人遮風擋雨.
當中名店：第十甫商店（拆咗）、陶陶居、蓮香樓、脆香餅家、新華書店、廣州酒家、廣州婦兒商店、永安公司（拆咗）.
現時上下九多衫舖首飾舖，重有啲電影院同電子舖. 相對北京路嘅高檔路線，上下九主要係中低端嘅，比較平，所以好多廣州人都嚟呢度行街.
參考
類:廣州街道
類:廣州旅遊景點
仁風街
由於港鐵要起觀塘綫延綫嘅何文田站，成條仁風街喺2011年8月16號封晒 ，去到2016年9月26號先至開返. 工程過後，條路左邊係何文田站，近佛光街有一個出入口.
西安鐘樓
西安鐘樓，嚮中國大陸陝西省西安市嘅市中心，南靠終南山，北望渭水，係西安旅遊地標，佢東西南北四通八達，係交通匯點. 西安鐘樓係有600年歷史嘅古建築物，建築嚮一個四方形石基座上面，建築物料係磚頭、木條. 西安鐘樓樓高3層.
HEATH
HEATH（），原名森江博（もりえ ひろし），係TAIJI退出X JAPAN之後，X JAPAN嘅第二任低音結他手.
橫濱國立大學
橫濱國立大學（横浜国立大学／よこはま こくりつだいがく）係喺日本神奈川縣橫濱市嘅國立大學，1876年創校.
遙控車
遙控車（英文：remote-controlled car，RC car）係指一啲可以俾用嘅人用無線電遙控噉控制嘅模型車，成日俾人攞嚟做娛樂用途.
飯田纊孝
（）係日本足球員，司職中場，效力過橫濱水手.
通波仔
通波仔（Angioplasty），學名球囊動脈成形術或者血管造形手術，係血管手術一種，多數專指心臟冠狀動脈嘅通波仔.
香港
香港年年有成五千人通波仔，做完之後有一半機會復發. 復發嘅主要原因係支架有機會刺激血管內膜細胞增生，塞返住條血管. 有啲藥搽咗上去就會令個支架唔會刺激到內膜增生，但又會引起血小板積聚，令血管塞返. 但係後來又出咗隻藥，將復發率減到百分之一.
警廉衝突
警廉衝突係响1977年，香港廉政公署檢舉大批警務人員而觸發嘅，10月28號四千名警員到警察總部示威，又派五個代表同警務處處長施禮榮會談. 後來施禮榮答應准許成立員佐級警務人員協會等三項要求之後，警察先至分批離開，但係有百幾個差人經過和記大廈嘅時候衝擊廉署總部，重拆咗廉署招牌落嚟，五個廉署人員受傷.
史
1960、1970年代警隊貪污風氣極盛，當年警界每年由「黃、賭、毒」收得賄款高達十億港元. 情況迫使港英當局1974年2月15號成立「總督特派廉政專員公署（ICAC）」，短短3年間就用貪污罪名起訴近200名警員，警隊人人自危. 由於沉重心理壓力，先後有被查差人自殺.
1977年10月28號（散仔會成立第二日），約2000到4000個差佬到警察總部靜坐抗議，又遊行到港督府請願. 其後將一萬一千個差人簽名交到港督手上，要求廉署停止調查警隊貪污. 之後重有100人衝去和記大廈破壞廉署執行處總部包括大門，5名外籍廉署官員走出去即被圍毆. 大批當值警員迅速趕到制止同事所為.
事後，時任港督麥理浩頒布特赦令平息事件. 麥理浩宣佈1977年1月1號前所犯貪污罪行，情況普通就唔再查. 其後立法局修改《警隊條例》，授權警務處處長，若果有警員違反命令就可以即時炒人，又禁止警員公開集會.
長崎大學
長崎大學（長崎大学／ながさきだいがく）係喺日本長崎縣長崎市嘅國立大學，1949年創校.
愛爾蘭共和國
愛爾蘭共和國（Poblacht na hÉireann；Republic of Ireland）係歐洲一國，歐洲聯盟成員國，位於歐洲西北海岸嘅愛爾蘭島，佔嗰個島南部嘅5/6面積. 剩低嘅東北部嘅1/6面積屬於大不列顛同北愛爾蘭聯合王國，稱為北愛爾蘭.
愛爾蘭共和國憲法規定國名係「Éire」，直譯中文即係「愛爾蘭」，但係呢個名喺外交上有時候有爭議，因為喺愛爾蘭蓋爾文入面「Éire」可以指成個愛爾蘭島. 1948年通過嘅愛爾蘭共和國法案規定「愛爾蘭共和國」係國家嘅正式名.
溥儀
愛新覺羅溥儀（），字耀之，號浩然，係大清最後一位皇帝，年號宣統. 佢亦做過滿洲國皇帝.
生平
溥儀係清朝道光帝旻寧嘅曾孫，醇親王愛新覺羅載灃個仔. 三歲嗰陣，佢嘅二伯父清德宗（光緒皇帝）喺中南海嘅瀛台涵元殿被囚身死，溥儀就做咗皇帝. 之但係冇耐發生咗辛亥革命，清朝亡國，溥儀喺經過協議之後，仍然住喺紫禁城，但冇實權.
溥儀成世人嘅皇帝身份，由始至終都係佢個包袱. 1917年將軍張勳搞復辟，佢就拉咗溥儀，話清朝已經復辟. 之但係只維持咗12日，溥儀被迫退位. 1924年11月軍閥馮玉祥軍隊包圍咗紫禁城，溥儀被迫走人，最後喺天津隱居.
日本侵華期間，日本人拉咗溥儀到東北部嘅滿洲國做皇帝. 雖然話就話皇帝，但好多事都由日本人話事，溥儀變成傀儡. 到日本戰敗後，溥儀被拉到蘇聯，住咗五年再返到中國.
1950年後溥儀喺北京植物園工作. 1959年俾國家主席劉少奇特赦，之後重做埋第四屆全國政協委員. 1967年溥儀因為有腎癌而過身，享年61歲.
家族
溥儀有一個細佬叫溥傑，娶咗日本貴族嘅女人嵯峨浩做老婆.
溥儀自己有幾個老婆，但係冇仔女. 佢十六歲嗰陣，娶咗婉容同埋文繡做老婆，文繡喺1931年同溥儀離婚.
據傳溥儀搵咗個宗室毓喦（端郡王載漪嘅侄孫）做繼承人，佢喺1997年過身.
出面網頁
類:全國政協委員
董事長
董事長（Chairman of the Board）係公司管理職位，係董事會阿頭，亦係公司阿頭. 董事長都係位階最高嘅董事，由董事會選出，代表董事會領導全公司.
名稱
董事長有時候因為英文名稱「Chairman of the Board」被翻譯成董事會主席或者董事局主席，有時直接啲叫「老闆」或者「老細」. 粵語通常叫行政總裁，普通話叫首席執行官或執行長. 董事長喺日本同韓國被稱為會長，正式職稱分別為「取締役會長」(🇯🇵)同「理事會會長」(🇰🇷).
基本職務
一般情況下，董事長對內為股東大會、董事會及常務董事會嘅最高負責人，對外代表公司，係公司「所有權」嘅代表，類似古代君主嘅概念，係咪係公司虛位元首或握有實權，要依據各家企業嘅實際情況而定. 根據中華民國公司法，董事會由董事長召集，如要召開非例行性嘅股東大會，一般都只可以由董事長召集（但喺特殊情況下可由持有一定股份嘅股東或一定席位嘅董事聯名建議召集）.
有實權嘅董事長可以代表董事會，挑選人才任命為公司嘅總裁／總經理（President）或執行長（CEO），等於係委託公司嘅「經營權」畀專業經理人.
其他職權
如果公司內設有總裁／總經理（President）或執行長（CEO）等「最高責任者」職位，基本上都係由董事長任命嘅，理論上董事長都可以隨時解除佢哋嘅職務；唔單只係咁，董事長可以隨時解除任何員工嘅職務，除咗董事（Member of the Board）同監事（Member of the Board of Supervisors），因為董事同監事唔係公司僱員，而係公司嘅主人同仲裁人.
一位強大嘅董事長，可能擁有一家公司內真正嘅生殺大權，呢種大權有時候來自佢掌握嘅多數股份，有時候來自佢嘅人脈資源，或者來自佢早年積累嘅威信，如果係咁，董事會只不過係佢嘅傀儡，總裁／總經理（President）同執行長（CEO）都必須向佢交代.
但事實上，部分公司嘅董事長只係一種榮譽性職務，就似君主立憲制下嘅皇室或係「虛位元首」一樣，擁有無比尊榮嘅地位，但從來唔講有份量嘅嘢，喺公司內嘅實質地位並非舉足輕重. 尤其係資產特別巨大、股權特別分散嘅公司（如跨國企業、公營企業），各大股東及行政人員嘅關係非常複雜，董事長只係一個德高望重、用來維持局面嘅職位嗻，除咗召開董事會外，冇任何實質上嘅權力，喺呢個情況，主要權力集中喺總裁或執行長身上（有時連召開董事會都係應總裁或執行長嘅要求）.
冇董事會嘅中小企業
喺日韓企業當中，President等同社長職稱（總裁／總經理），且日韓中小企業（有限公司）唔一定設有會長（董事長）同董事會，所以President（社長）喺日韓有可能係指中小企業負責人. 當President作為公司負責人職稱使用時，則General Manager就會成為總經理嘅英文職稱，簡稱GM.
各國中小企業（有限公司）或者新創立嘅公司，都唔一定有董事會，企業「所有權」同「經營權」集中喺創辦人或者負責人一人身上，呢個時候President職稱就代表公司實際負責人. 呢個都係造成中文裡President成日誤譯為「董事長」（中小企業唔一定有董事會，可能實際上冇董事長職稱），搞到同總裁、總經理職位嘅名混淆嘅原因之一.
西北非洲
西北非洲，簡稱西北非，係非洲嘅西北部份，範圍大致係由阿特拉斯山脈去到地中海岸邊，而家主要指摩洛哥、阿爾及利亞同突尼西亞三國.
阿拉伯文叫呢度馬格里布（المغرب العربي‎‎ al-Maghrib al-ʻArabī），意思係日落嘅地方.
董事長
冇董事會嘅中小企業
喺台灣中小企業（有限公司）中，公司負責人係由股東推派出至少一位董事，但都唔一定設有董事會或董事長. 所以好多台灣中小企業實際負責人同日韓中小企業一樣係President（社長）. 但民眾普遍慣稱公司負責人為「董事長」，因此成日出現President（社長／總裁／總經理）誤翻譯為董事長嘅情形.
相關文章
類:公司決策層
欒卓忻
欒卓忻（），係中國音樂製作人. 佢同過歌手周深合作.
沙田區議會
沙田區議會係香港新界沙田嘅地區議會. 同東區區議會都係香港最大規模嘅區議會，總共有39名議員，當中包括38個民選議員、加埋1個當然議員（區內鄉事委員會主席）.
丘英樂
丘英樂（ยิ่งลักษณ์ ชินวัตร，RTGS：Yinglak Chinnawat，英文：Yingluck Shinawatra；），或者叫名英樂（Yinglak或Yingluck），係泰國人，前泰國總理. 佢係前總理丘達新嘅妹. 唐文新聞機構，將英樂亂繙，好似中國大陸嘅英拉、臺灣嘅盈拉、香港、澳門嘅英祿、仁樂同埋星架坡、馬來西亞嘅英叻.
軍人
軍人，係對響國家軍隊中服役嘅軍職人員嘅稱呼，包括戰鬥人員同軍官，職責係保衛國家安全、保衛國家邊境、政府政權穩定、社會安定，有時亦都會參與非戰鬥性嘅工作，例如救災等等.
模型車
模型車，又叫車模型，係指車嘅迷你模型. 皆因多數攞嚟做玩具，所以又叫玩具車.
美心MX
美心MX（Maxim's），原名美心快餐，係香港連鎖快餐店，屬美心集團旗下，1972年開業. 主要同行有大家樂同埋大快活.
終南山
終南山，簡稱南山，又叫太一山、地肺山、中南山、周南山、「仙都」、「洞天之冠」同埋「天下第一福地」，係秦嶺山脈嘅一段，西邊係武功，東邊到藍田縣，山峰重疊，自然幽美. 終南山嘅主峰嚮周至縣，海拔最高2,604米.
終南山係道教發源地之一. 終南山鄰近古都長安，好多急功近名嘅逸士會嚮呢度隱居，例如全真教創始人王重陽，所以終南山又有終南捷徑嘅典故.
產品生命週期 (市場學)
喺市場學上，產品生命週期（product life cycle）係指一件產品喺出街之後一段時間內嘅銷售量嘅唔同階段變化.
階段
一般嚟講，除非一件產品係一啲生活必需品，否則件產品會經歷以下呢四大階段 ： 如果 Y 軸做銷售量，X 軸做時間，市場學上嘅產品生命週期可以畫成附圖噉嘅樣.
德島大學
德島大學（徳島大学／とくしまだいがく）係喺日本德島縣德島市嘅國立大學，1949年創校.
大快活
大快活（Fairwood，sehk: 00052）係香港連鎖快餐店，1972年開. 主要同行有大家樂同埋美心MX.
公司形象
早期大快活標誌係一個小丑，現時改為跳起大字嘅人形，表現大同埋快活.
公司主色調係橙色. 約莫2012年之前，快餐店入便啲燈都係橙色，當時嘅食客一般唔容易喺橙色燈光之下睇清楚啲嘢食（尤其係肉食）熟咗未.
公司代言人先後用過杜汶澤、梁洛施、「尖Girls」（由泳兒、鍾舒漫同湯怡組成）、王祖藍、林欣彤等.
公司服務
2022年10月，公司推出「大快活App」，並由即日起取消網上外賣自取9折優惠服務.
學民思潮
學民思潮（Scholarism）係香港一學生組織，2011年5月29號由一班中學生成立，組織宗旨係反對香港特別行政區政府設立德育及國民教育科. 2016年3月，學民思潮宣佈停止運作.
名稱
2011年5月29號到2012年3月，全名係學民思潮反對德育及國民教育科聯盟，由2012年3月開始，簡稱學民思潮.
「學民」一字來自學生身份，而學生亦帶有香港公民嘅身份，因此必須履行公民義務，積極參與公共社會事務. 「思潮」一字係來自五四運動，當年學生摒棄中國舊有傳統思想，追求德先生（Democracy，民主）同賽先生（Science，科學），渴望民主、思想同言論自由. 組織者決意以當年嘅學生運動作為榜樣，追求自由開放嘅思想自由，而唔係盲目嘅愛國情懷.
組織喺成立初期命名為「學民思潮 反對德育及國民教育科聯盟」，以示團隊係以撤回德育同國民教育科為目標，關心政府喺德育同國民教育科上推行嘅政策；後來喺2012年3月刪去「反對德育及國民教育科聯盟」，剩係保留「學民思潮」四字.
史
香港政府喺2011年中旬提出會喺中、小學設立德育及國民教育科，向公衆發佈諮詢文件. 2011年5月29號，來自匯基書院（東九龍）嘅黃之鋒同林朗彥同學認為國民教育管制學生思想、浪費上課時間、浪費公帑 ，決定正式成立「學民思潮」，並由兩人擔任召集人. 初期係以「學民思潮 反對德育及國民教育科聯盟」命名，目的係要求特區政府撤回德育及國民教育科，並關心政府喺呢科上推行嘅政策.
2012年3月，學民思潮以「改變始於足下」為口號，透過示威、遊行、記者招待會同街站等一連串社會行動，要求政府撤回德育及國民教育科. 同時，組織名字簡化為「學民思潮」，以表示除反對德育及國民教育科外，亦會廣泛關心社會議題. 例如強颱風韋森特襲港，導致膠粒墮海，引發香港膠災，學民思潮喺發起「全民行動，十區街站，收集簽名」嘅同時亦派成員拾膠珠，又喺Facebook專頁呼籲網民參同拾膠珠行動；又例如南丫島嚴重撞船海難發生後不久，學民思潮旋即把封面相片同資料相片分別更換為黑底灰字「祈求平安」同黑底灰階學民思潮標誌，表示哀掉死難者，並祈求傷者同失蹤者平安.
學民思潮嘅召集人一職起初由黃、林兩人共同擔任，後曾任「九十後動員」召集人之一嘅鍾曉晴加入並成為召集人之一，林之後辭去召集人一職並退居幕後，減少發言，負責更多文宣同構思各類型嘅活動，召集人剩返黃、鍾二人. 2012年6月3號九十後動員召集人鍾曉晴宣布退出學民思潮，學民思潮召集人自此由黃之鋒一人擔任.
學民思潮除咗喺網頁、社交網站等網上空間發聲外，亦組織多次社會運動去逼使政府撤回國民教育科，當中包括於2012年7月1號起，連續6日向教育局局長吳克儉示威，要求撤回德育及國民教育科. 由於學民思潮喺要求撤回國民教育科嘅立場上同教協相近，就同家長組織國民教育家長關注組同教師組織香港教育專業人員協會組成民間反對國民教育科大聯盟，合辦同年7月29號嘅「全民行動，反對洗腦，7月29號，萬人大遊行」、9月1號「良心話事，守護孩子」公民教育開學禮大集會等活動. 因應政府仍然堅持唔撤回德育及國民教育科，學民思潮隨後發起「全民行動，十區街站，收集簽名」聯署行動，獲得國民教育家長關注組同另一學生組織大專行動嘅支持同協. 學民思潮喺8月末更宣佈把行動升級，發起「埋單計數，撤回課程，佔領政總」嘅升級行動，更有3名學生絕食56個鐘.
學民思潮宜家正同教協同民間反對國民教育科大聯盟積極籌劃罷課等不合作運動，前提係教育局喺9月3號前仍不撤回德育及國民教育科，但同時強調罷課係最後一步，召集人黃之鋒同學指：「國民教育科有甚麼內容，係通識科同常識科教不到？他們答不到我. 」又指：「冇人想罷課，我都想上學，但若要走到這一步，係政府逼我們這樣做. 」
親中報紙評價
2012年8月28號，《文匯報》有文章批評學民思潮「以反國民教育借題發揮，批鬥教師」，指學民思潮「成為反對派『紅衛兵』，選舉前被利用造勢，嚴重破壞香港尊師重道的傳統美德」.
日落
日落，有時叫太陽落山，係自然現象，指太陽因為地球自轉而由個天上面跌落西邊嘅地平線下面，發生喺每日挨晚.
學民思潮
出面網頁
Moral and National Education
金星漢
金星漢（諺文：김성한，？－？）或金勢漢（김세한），異名聖漢，熱漢，係韓國新羅政治人，傳說係金氏王家始祖. 金星漢係金閼智個仔或中國金日磾嘅七世孫. 佢係新羅金氏王家嘅始祖之一，後代稱之太祖星漢王.
太興集團
太興集團（Tai Hing Group）係香港連鎖飲食集團，1989年開，靠賣燒味起家，之後陸續開設其他飲食品牌. 集團喺2019年喺香港上市.
產品生命週期
喺工業上，產品生命週期（product life cycle）係指一件產品由研發出現、工程設計、量產、俾人買、俾人用以至俾人揼去垃圾桶嘅過程.
新潟大學
新潟大學（新潟大学／にいがただいがく）係喺日本新潟縣新潟市嘅國立大學，1949年創校.
大塚紗英
大塚紗英 ，係日本嘅一個配音員.
東京藝術大學
東京藝術大學（東京藝術大学／とうきょうげいじゅつだいがく）係喺日本東京都台東區嘅國立大學，1949年創校.
金日磾
金日磾或金密低（），字翁叔，係匈奴出身西漢武將. 原本係匈奴諸侯休屠王嘅太子，西漢武威郡休屠縣（今甘肅省民勤縣）人. 佢原名日磾，漢武帝賜姓金氏.
河池
河池（壯語：Hozciz；普通話拼音：Héchí；英文：Hechi）係中國廣西壯族自治區轄下一個地級市，叫河池市. 面積33500平方千米，人口409萬. 郵政編碼547000. 市人民政府喺金城江區. 而家嘅市長係謝誌剛，市委書記係藍天立（壯族）.
史
秦朝以前，河池係壯族人聚居之地. 秦朝時歸桂林郡、黔中郡. 漢朝時歸郁林郡. 隋朝時歸始安郡. 宋朝時設“慶遠府”. 元朝時設「慶遠南丹溪洞軍民安撫司」. 明清時歸“慶遠府、思恩府、柳州府”；民國時歸“慶遠、武鳴、百色行政督察區”. 到咗中華人民共和國嗰陣時，喺1965年設河池專區. 2002年改為河池市.
政區
河池轄1市轄區、4縣、5自治縣、1縣級市.
人口
河池全市總人口409萬（2010年），其中城區人口32.5萬(其中壯族人口22.6萬).
風俗
風俗同百色市相近，家下壯族聚居嘅鄉村地區同部分城鎮仍普遍使用壯語.
勒士啤梨批
勒士啤梨批（，Raspberry pie），係種用勒士啤梨整嘅批，有陣時會加啲忌廉.
河池
特產
特產有首烏、生地、茯苓、板蘭根、田七、砂仁、五倍子、蛤蚧、果子貍、山瑞.
名勝
名勝有喀斯特地貌景觀、原始森林、摩崖石刻、自然保護區（九萬大山、布柳河、穿洞河、三匹虎、玉裏）、宜州市下梘河、南丹溫泉、六甲小三峽、紅水河百裏畫廊、七百弄國家地質公園、水晶宮.
柯遵毓
經歷
佢喺紐西蘭高中畢業後讀咗半年Musicians Institute，之前去咗伯克利音樂學院讀書.
YOSHIKI
YOSHIKI（），原名林佳樹（はやし よしき），日本千葉縣館山市出身，血型係B型，係日本視覺系音樂家、鋼琴演奏家、鼓手，佢係X JAPAN嘅隊長，喺樂隊入邊擔任鼓手同鋼琴手.
信州大學
信州大學（信州大学／しんしゅうだいがく）係喺日本長野縣松本市嘅國立大學，1949年創校.
卡馬河
卡馬河（Ка́ма；韃靼話：Чулман；烏德穆爾特文：Кам）係一條喺俄羅斯嘅河，長1805 km，流域有507000 km2. 卡馬河係伏加河最長嘅左支流.
卡馬河嘅起源喺烏德穆爾特，流經基洛夫州同彼爾姆邊疆區，再流返去烏德穆爾特，然後喺韃靼斯坦共和國流入伏加河.
圖
類:伏加河支流
駝鹿
駝鹿（學名：Alces alces），係世界上最大隻嘅鹿科動物，亦係駝鹿屬下唯一嘅種. 公嘅鹿角形狀似手板. [[Category:鹿]]
石鏡泉
石鏡泉（Arthur Shek Kang Chuen，），係《香港經濟日報》嘅創辦人之一，曾經做過該集團嘅執行董事、副社長兼研究部主管 ，亦係香港著名股評人. 佢喺2019年之前曾經喺香港電台主持電台節目.
政治立場
石鏡泉係親中派人士，而家喺《經濟日報》撰寫《經濟與投資》專欄同埋《晴報》《石老師工作室》，撰寫專欄評論，當中有唔少評論係針對同批評泛民主派人士. 佢亦曾經因為元朗恐怖襲擊事件前，煽動親中派對民主派示威者施行暴力嘅言論受到譴責，另外亦有少量傳媒人，形容佢係中共代理人.
「優質報道毋須犯險」文章被指蔑視新聞專業
2015年6月9號，佢喺《晴報》專欄發表題為「優質報道毋須犯險」嘅文章，內文質疑香港傳媒派記者去長江沉船同埋爆發新沙士嘅南韓，有冇新聞價值. 壹傳媒工會發表題為「求真，必須走進現場」回應，提到除非資源有限，否則單靠轉載當地傳媒或國際通訊社嘅報道，會有可能礙於當地新聞自由嘅限制，或者有關新聞機構立場偏頗嘅問題，而影響新聞質素. 關於文章提及嘅新聞，工會又指韓國係港人旅遊熱點，疫症爆發後，當地政府一直有限度咁發放訊息，連患者去咗邊間醫院都唔知，傳媒基於專業求真嘅精神，有責任蒐集第一手資料. 工會又批評，石鏡泉嘅言論，係近乎誣衊嘅誇張評述，亦係對新聞工作者專業精神嘅蔑視.
元朗襲擊事件前夕鼓吹暴力對待反對逃犯條例修訂示威者
喺2019年，香港陷入逃犯條例爭議. 去到7月20號，石鏡泉喺添馬公園舉行嘅一個，高調呼籲親中派支持者買藤條、塑膠水喉通等武器去對付反逃犯條例修訂嘅示威者，好多親中派參加者即場叫好. 佢又話示威活動受美國惡意煽惑，行動者收受利益「亂中亂港」，形容香港現狀係「美國佬想中國死」，警告唔可以姑息丟磚塊、鐵枝嘅人.
第二日，就發生咗懷疑由有黑社會背景人士發起嘅恐怖襲擊事件，佢哋喺元朗站以藤條、鐵通襲擊手無寸鐵嘅市民，45人受傷，有唔少人就質疑，施襲者係咪被石氏嘅言論所煽動.
7月22號，《經濟日報》過百名記者對石嘅煽惑暴力言論深表震驚同極度遺憾，發聯署聲明促請石收回言論. 《經濟日報》之後發聲明同石鏡泉「割席」，話佢嘅言論純屬個人意見. 當晚，石鏡泉發表道歉聲明撤回言論. 持股6%之David Webb向公司表示將於股東大會動議要求石鏡泉辭職. 因應事件，有網民發起葛經濟日報集團旗下刊物.
去到7月23號，石鏡泉辭任執行董事同埋《香港經濟日報》副社長嘅職位，但仍然繼續擔任財經專欄作家. 另外，喺同一日之後，石鏡泉冇再喺香港電台開咪.
政界唔同人士之後都有要求警察跟進石鏡泉嘅言論. 例如，公民黨立法會議員郭家麒喺7月26號去咗灣仔警察總部報案，除咗要求調查事件本身，亦要求徹查石鏡泉嘅言論. 另外，去到2020年6月，民主黨立法會議員林卓廷亦去信鄧炳強，舉報石鏡泉同何君堯涉及呢次嘅恐怖襲擊事件. 林卓廷又批評，警察遲遲唔調查或檢控佢哋兩個，質疑警察係咪雙重標準寬鬆處理涉及撐警人士嘅嚴重罪案，甚至包庇、縱容有關涉嫌違法言行.
最佳華語專輯獎
金曲獎最佳華語專輯獎係依家金曲獎流行音樂類頒發項目. 1990年第2屆設立「最佳專輯獎」，2005年第16屆起跟語言劃分做國語、台語、客語同埋原住民語4項專輯獎. 嗰個獎項幾經改名，最終喺2007年第18屆改名做「最佳國語專輯獎」並用到依家. 獲獎嘅專輯係每年度國語專輯入面金曲獎所認為嘅巔峰之作，喺音樂性、突破性、完整性同精緻性上都有成就. 2017年第28屆起除咗保留按語言劃分嘅4項專輯獎之外另增設「年度專輯獎」，嗰個獎項類似2005年第16屆之前唔理語言嘅「最佳演唱專輯獎」，受理不拘語言嘅各類演唱專輯. 2021年第32屆該獎改名做最佳華語專輯獎.
出面網頁
類:臺灣一覽
高雄市
高雄市係臺灣第三大嘅直轄市，舊陣時叫「打狗」、「打鼓」（Takau、Takao、Takaw）. 日本總督府重改名叫做「高雄」（Taka-o）.
高雄市係臺灣嘅重工業、海運同埋軍事等各方面嘅重鎮. 總面積有2946平方公里，下轄38個區. 家陣大概有277萬人口，成個高雄都會區嘅總人口響2009年世界排名第123位，係臺灣南部最大嘅都會區.
2020年6月6日，市長韓國瑜被罷免，成為中華民國史上第一位畀人罷免嘅縣市首長.
上原明里
上原明里 ，係日本嘅一個配音員.
大滿貫快餐店
大滿貫快餐店（Wonderfood Cafe）係香港連鎖快餐店，由執咗笠嘅八佰伴百貨公司創辦，由香港飲食管理集團管，今下已經執晒.
歷史
大滿貫快餐店前身係九龍灣德福花園嘅大家樂快餐店，嗰時大家樂集團將呢間舖外判畀八佰伴百貨公司旗下嘅「八佰伴飲食」搞，係嗰時唯一一間外判嘅大家樂. 之後嗰間舖改名做大滿貫快餐店，同大家樂再無任何啦能，重先後響樂富同藍田開分號.
1997年，八佰伴退出香港，八佰伴飲食改組做「香港飲食管理集團」，繼續管大滿貫快餐店.
2007年8月，因德福花園改裝做中高檔商場，嗰間大滿貫快餐店冇得續租.
2009年2月，因樂富中心商場改裝，嗰間大滿貫快餐店冇得續租.
2013年10月，藍田匯景廣場嗰間大滿貫快餐店冇得續租，大滿貫快餐店全線執笠.
蘭度豆湯
蘭度豆湯（Lentil soup）係用蘭度豆做主要材料嘅湯，喺歐洲、拉丁美洲同中東都常見.
河孖
河孖（或者寫做何媽，無人知本來嘅正字）係尐細路玩多人遊戲前（例如踢波或者打波之類），進行隨機分組或分隊嘅一種遊戲方法.
心靈模型
（mental model）指一個認知系統對世界嘅運作方式嘅理解. 例如一個人嘅心靈模型正路會包含「地球環境下嘅物體會受重力影響」嘅物理法則.
有管理學研究者試過對一啲公司嘅內部文件做內容分析，指出組織決策者嘅心靈模型會影響一個組織改變同適應新環境嘅能力－「環境太平得滯」同「決策者留意唔到改變嘅需要」都會搞到一個組織嘅決策者留意唔到生意環境嘅變化，阻礙一個組織嘅學習同適應，往往會喺幾年後搞到個組織因為適應上嘅失敗而大受損失.
蔡侑良
蔡侑良（；），係臺灣音樂製作人.
經歷
2021年，佢憑住為鄭興編曲嘅《戀物癖》入圍第32屆金曲獎最佳編曲人獎.
吉井彩實
吉井彩實 ，係日本嘅一個配音員.
華佗
華佗（ ；），係東漢末年嘅出名醫師，因為唔肯幫曹操醫病而畀佢殺咗. 相傳佢發明咗隻叫「麻沸散」嘅麻醉藥幫病人做外科手術.
蘇格蘭批
蘇格蘭批（，Scotch pie），係種用肉整嘅鹹批，源自蘇格蘭.
睇埋
[[Category:批]]
湯姆與謝利
《湯姆與謝利》（Tom and Jerry）係美國動畫，喺1940年推出，主角係隻叫湯姆嘅貓同埋叫謝利嘅老鼠.
輔助警察
輔助警察（簡稱輔警，英文普遍稱為Auxiliary Police，英國稱為Special Constabulary，美國稱為Special Police），係協助正規警察，提供額外警力嘅人員.
海牛
海牛狹義嚟講，指海牛屬，係一類大型水生哺乳動物，喺淡水或者淺海入面生活，主要食植物，總共有三個物種：亞馬遜海牛、西印度海牛同西非海牛.
廣義嚟講，海牛包埋海牛屬對上嘅分類，即係海牛目同海牛科.
加菲貓
《加菲貓》（Garfield）係美國漫畫同動畫，喺1978年推出，主角係隻叫加菲嘅貓、佢主人阿北同埋隻狗阿的.
第1屆不丹國民議會選舉
第1屆不丹國民議會選舉喺2008年3月24號舉行.
呢次選舉只有不丹繁榮進步黨同人民民主黨去到不丹選舉委員會度登記參選. 原本不丹國家黨係有去登記成為第三個政黨參選，但係佢之後又去向選舉委員會取消參選申請.
選舉制度
選舉係兩輪投票制，喺第一輪投票入面，政黨都會派人出嚟參加全國二十個宗嘅初選. 攞到最高票數嘅兩個政黨就可以喺第二輪選舉入面派出候選人，去爭國民議會入面47個議席.
模擬選舉
2007年4月21號，不丹舉行模擬選舉國民議會全部47席，並係全國開咗869個模擬投票站. 而呢次模擬參選嘅政黨有雷龍黃黨（代表傳統觀念）、雷龍紅黨（代表產業發展）、雷龍藍黨（代表公平問責）、雷龍綠黨（代表保護環境）. 邊兩個政黨攞到最票數就會喺5月28號 進行第二輪投票決一生死. 模擬選舉觀察員係由聯合國同印度嚟做.
結果能夠入去第二輪投票嘅兩個政黨分別係雷龍黃黨同雷龍紅黨，5月28號舉行第二輪投票決一生死，而舉行第二輪投票嘅目的係要將國會變成兩黨制，咁樣可以防止出現聯合政府同埋政治不穩. 而第二輪投票由雷龍黃黨攞晒全部47席. 第二輪投票率有66％.
呢次模擬選舉有283,506人登記投票，原本政府諗住會有40萬合資格嘅人會登記做選民.
攷
01 類:2008年選舉
原聲音樂
原聲音樂（original soundtrack，OST）指一套電影、電視劇、或者電子遊戲嘅配樂.
三角地 (大埔)
香港政府後尾將三角地變公園仔，叫大埔墟休憩花園（Tai Po Market Rest Garden）. 當中最搶眼係有變壓站，叫三角地變電站（Tai Po Kiosk Substation），屬中華電力，仿唐人建築，紅磁磚，綠磁瓦.
交通
三角地周圍有小巴站，有專綫小巴去大埔地方.
梵蒂岡博物館
梵蒂岡博物館（Musei Vaticani）係梵蒂岡一間博物館，1506年由教宗儒略二世起，收藏好多羅馬天主教會搵嚟嘅珍品.